বিশ্বের প্রথম চলচ্চিত্র নির্মাতা কে ?
চলচ্চিত্রের ইতিহাস
১৮৮৮ সালে ফরাসী উদ্ভাবক লুই লা প্রিন্স একটি ছোট ছবি তোলেন যার নাম ছিল "রাউন্ডহে গার্ডেন সিন"। এখনো পর্যন্ত টিঁকে থাকা ছবিগুলির মধ্যে প্রাচীনতম হিসাবে এই ছবিটি গিনেস বিশ্ব রেকর্ড এর স্বীকৃতিপ্রাপ্ত। যদিও ফরাসী নির্মাতা লুই লুমিয়ের -এর ১৮৯৫ সালে তৈরী "সর্তি দে লুসিনে লুমিয়ের দে লিও" (লিও-র লুমিয়ের ফ্যাক্টরি থেকে প্রস্থানরত শ্রমিকরা) ছবিটিকে প্রথম সত্যিকারের চলচ্চিত্র হিসেবে গণ্য করা হয়।
চলচ্চিত্র শিল্প
চলচ্চিত্র শিল্প অথবা গতিশীল চিত্রশিল্প নির্মাণ নির্ভরশীল প্রযুক্তি এবং বাণিজ্যিক প্রতিষ্ঠানের উর্পর। যেমন চলচ্চিত্র নির্মাণ কোম্পানি, চলচ্চিত্র স্টুডিও, গতিশীল চিত্রগ্রহণ, চলচ্চিত্র তৈরি, চিত্রনাট্য রচনা, নির্মাণ পূর্ব-কর্ম, নির্মাণ পরবর্তী ক্রিয়া, চলচ্চিত্র উৎসব, বাণিজ্যিক প্রতিষ্ঠানের কাছে হস্তান্তর; অভিনেতা-অভিনেত্রী, চলচ্চিত্র পরিচালক এবং চলচ্চিত্র সংশ্লিষ্ট অন্যান্য লোকজন সংযুক্ত থাকেন একটি চলচ্চিত্র তৈরির সময়।
চলচ্চিত্র তৈরির সাথে বিরাট ব্যয়ের প্রশ্নটি জড়িত বিশেষভাবে তাৎক্ষণিকভাবে উৎপাদন প্রক্রিয়ার সাথে কোম্পানির বোঝাপড়া হতে হয়। প্রারম্ভেই চলচ্চিত্রের ক্ষেত্রে যান্ত্রিক সহায়তা, ব্যয়ের পুজির সহায়তা চলচ্চিত্রের প্রাথমিক অনুষঙ্গ হিসেবে গৃহীত। এসব থাকলেই সেক্ষেত্রে স্বাধীন একটি চলচ্চিত্র তৈরির সুযোগ হয়। হলিউড হচ্ছে পৃথিবীর প্রাচীনতম চলচ্চিত্র নির্মাণ প্রতিষ্ঠান এবং সেটা পৃথিবীর বৃহত্তম নির্মাতা প্রতিষ্ঠান, যেখান থেকে ইতোমধ্যেই অসংখ্যা চলচ্চিত্র তৈরি হয়েছে।[1]
চলচ্চিত্রের ইতিহাস
এক শট থেকে অন্য শটে বহে যাওয়া ঘটনাপ্রবাহকে সার্থকভাবে চলচ্চিত্রে উপস্থাপনা করার চেষ্টায় জেমস উইলিয়ামসন একাধিক ছবি বানান, এর মধ্যে উল্লেখযোগ্য হল ১৯০১ সালে বানানো "স্টপ থিফ", "ফায়ার!", ইত্যাদি। ছবিতে ক্লোজ-আপের ব্যবহার নিয়েও তিনি অনেক পরীক্ষা-নিরীক্ষা করেন। "দ্য বিগ সোয়ালো" ছবিতে একটি চরিত্র তো ক্যামেরাকেই গিলে খেতে আসে। ব্রাইটন স্কুলের এই দুই চলচ্চিত্র নির্মাতা ফিল্মের উপর রঙ করে আর নানারকম ফটোগ্রাফিক কৌশল ব্যবহার করে চলচ্চিত্রের কাহিনী অংশের উৎকর্ষ বাড়ানোর চেষ্টা করেন। তারা প্রায় পাঁচ মিনিট লম্বা ছবিও তৈরী করেছিলেন।
উইলিয়ামসনের "স্টপ থিফ" ছবির প্রথম দৃশ্যে দেখা যায় এক ভবঘুরেকে কসাইখানা থেকে মাংস চুরি করতে, পরবর্তী দৃশ্যে কসাইয়ের ছেলে কুকুর নিয়ে তাকে তাড়া করে, এবং শেষ দৃশ্যে কুকুররা তাকে ধরে ফেলে। এই ছবির অনুকরণে পরবর্তীকালে অনেক ‘চেজ ফিল্ম’ বা অনুসরণমূলক ছবি তৈরী হয়েছিল। এর মধ্যে উল্লেখযোগ্য ছিল ফরাসী গোমন্ট কোম্পানির ব্রিটিশ শাখার প্রযোজনায় আলফ কলিন্স এর তৈরী "অ্যান ইলোপমেন্ট আ লা মোদে" আর "দ্য পিকপকেট: এ চেজ থ্রু লণ্ডন", শেফিল্ড ফটোগ্রাফিক কোম্পানির প্রযোজনায় ফ্র্যাঙ্ক মটারশ র তৈরী "ডেয়ারিং ডেলাইট বার্গলারি", উইলিয়াম হ্যাগার এর তৈরী "ডেসপারেট পোচিং অ্যাফ্রে", ইত্যাদি। শেষোক্ত ছবিটিতে চোরাশিকারীদের তাড়া করার দৃশ্যে হ্যাগার প্যানিং শট এর সাহায্যে ছবিতে দ্রুততার অনুভূতি নিয়ে আসার চেষ্টা করেন। তার উপস্থাপনার গভীরতা এবং স্পেস ব্যবহারের চাতুর্য্য ফিল্ম-তাত্ত্বিকদের প্রশংসা পেয়ে এসেছে। তার চলচ্চিত্রে হিংস্রতাকে উদ্দেশ্যপূর্ণভাবে বিনোদনের উদ্দেশ্যে ব্যাবহার করার প্রবণতাও দেখা যায়।
নোয়া চলচ্চিত্র
ফরাসি ভাষায় "film noir" শব্দ দুটির অর্থ "কৃষ্ণ চলচ্চিত্র"। হলিউড সিনেমার ক্ষেত্রে এই বাগধারাটি প্রথম প্রয়োগ করেছিলেন ফরাসি চলচ্চিত্র সমালোচক নিনো ফ্রাংক, ১৯৪৬ সালে। ধ্রুপদী যুগের মার্কিন চলচ্চিত্র শিল্পের অধিকাংশ ব্যক্তিই এ নাম সম্পর্কে কিছু জানতেন না। চলচ্চিত্রের ইতিহাসবিদ ও সমালোচকরা অতীত পর্যালোচনার মাধ্যমে নামটি ব্যবহার শুরু করেছিলেন। ১৯৭০-এর দশকে এর বহুল ব্যবহার শুরু হয়, এর আগে অধিকাংশ নোয়া সিনেমাকে মেলোড্রামা হিসেবে আখ্যায়িত করা হতো। নোয়া সিনেমাকে একটি আলাদা জঁরা হিসেবে বিবেচনা করা যেতে পারে কিনা এ নিয়ে এখনও চলচ্চিত্র তাত্ত্বিকদের মধ্যে বিতর্ক রয়ে গেছে।
চলচ্চিত্রের ইতিহাস
শুধুমাত্র ফিল্ম প্রদর্শনের জন্য প্রথম স্থায়ী প্রেক্ষাগৃহ তৈরী হয় পিটসবার্গে, ১৯০৫ সালে, নাম ছিল দি নিকেলোডিয়ন। এখানে একাধিক ছোটবড় ছবি নিয়ে মোটামুটি আধ ঘন্টার একটা শো হত, সপ্তাহান্তে ছবি বদলে দেওয়া হত। যুক্তরাষ্ট্রের পরিবেশকরা দ্রুত এই মডেল অনুসরণ করেন, আর বছর দুয়েকের মধ্যেই সহস্রাধিক এইধরণের নিকেলোডিয়ন স্থাপনা করা হয়ে যায়। যুক্তরাষ্ট্রে সাফল্যের অভিজ্ঞতায় সারা বিশ্ব জুড়েই ছবি প্রযোজনা ও প্রদর্শনের ধুম লেগে যায়।
স্টুডিও বাবেল্সব্যার্গ
বিশ্বের প্রাচীনতম স্টুডিও হিসেবে ২০০৮ সালে স্টুডিও বাবেল্সবার্গ এবং হলিউডের চলচ্চিত্র নির্মাতা জোয়েল সিলভার ফিচার ফিল্ম নির্মাণে চুক্তিতে আবদ্ধ হয়। এতে "ডার্ক ক্যাসেল প্রোডাকশনের" নিয়ন্ত্রণে চলচ্চিত্র নির্মিত হয়েছিল।
আলেক্সান্দ্‌র নেভ্‌স্কি (চলচ্চিত্র)
"আলেক্সান্দ্‌র নেভ্‌স্কি" আইজেনস্টাইন পরিচালিত প্রথম সবাক চলচ্চিত্র। যদিও "বিঝিন ওগ" চলচ্চিত্রে তিনি প্রথম শব্দের ব্যবহার করেন, কিন্তু নির্মাণ কাজ বন্ধ হয়ে যায় এবং বেশিরভাগ দৃশ্য নষ্ট হয়ে যায়। "আলেক্সান্দ্‌র নেভ্‌স্কি" চলচ্চিত্রের সঙ্গীতের সুর করেছেন সের্গেই প্রকোফিয়েভ। এই চলচ্চিত্রের নির্মাণ ছিল শব্দের পুর্ণাঙ্গ সমন্বয়। কিছু দৃশ্য প্রকোফিয়েভের সঙ্গীতের ভিত্তিতে চিত্রায়িত হয় এবং কিছু সুর রচিত হয় আইজেনস্টাইনের চিত্রায়নের ভিত্তিতে। প্রকোফিয়েভ এই চলচ্চিত্রের প্রারম্ভিক দৃশ্যায়ন দেখে এই অতুলনীয় সুর সৃষ্টি করেন। চলচ্চিত্রের সম্পাদনাকালীন আইজেনস্টাইন ও প্রকোফিয়েভের মধ্যে দৃঢ় ও সৃজনশীল সমন্বয় সঙ্গীত ও দৃশ্যের সংযোগ ঘটিয়েছে যা এখনো চলচ্চিত্র নির্মাতাদের জন্য আদর্শ হয়ে রয়েছে। এই চলচ্চিত্রের সুর সম্পর্কে লন্ডন সিম্ফনি অর্কেস্ট্রার প্রধান পরিচালক ভালেরি গের্গিয়েভ প্রকোফিয়েভের মন্তব্য হল, "চলচ্চিত্রের জন্য রচিত সর্বশ্রেষ্ঠ সুর।"
চলচ্চিত্রের ইতিহাস
ঐ একই সময়ে কৃত্রিম আলোকে চিত্রগ্রহণ জাতীয় আরও অনেক নতুন প্রয়োগকৌশল জন্ম হয়। তখনই কৃত্রিম আলোয় আগুন জ্বলার বিভ্রম সৃষ্টি করা বা বিশেষ বিপদসূচক দৃশ্যে আলো কমিয়ে ভয়ের পরিবেশ তৈরী (লো-কী লাইটিং) করা সম্ভব হয়েছিল। গল্প বলার নতুন মাধ্যম হিসাবে চলচ্চিত্র যাতে দর্শকের কাছে সহজবোধ্য হয়ে ওঠে তারজন্য বিশেষজ্ঞ লেখক নিযুক্ত হওয়া শুরু হল, যারা বই হিসাবে প্রকাশিত জটিল নাটক-নভেলকে সরল করে ছোট আকারে নিয়ে আসতেন, যাতে একটিমাত্র রিলের মধ্যে তার চিত্ররূপ আঁটানো যায়। চলচ্চিত্রেও জঁর বা বিশেষ পদ্ধতি অনুযায়ী শ্রেণীবিন্যাস চালু হল, যদিও কমেডি আর ড্রামারই প্রাধান্য ছিল। প্রথম বিশ্বযুদ্ধের সময় চলচ্চিত্র শিল্পে একটা জটিল রূপান্তর ঘটে যায়। এক রিলের ছোট ছবির জায়গা নেয় পূর্ণদৈর্ঘ্যের কাহিনীচিত্র। প্রেক্ষাগৃহ আকারে বড় হতে থাকে আর পাল্লা দিয়ে বাড়ে টিকিটের দাম। এক শট থেকে অন্য শটে কন্টিন্যুইটি বা অবিচ্ছেদ্যতা বজায় রাখার প্রয়োগকৌশলের উন্নতির সঙ্গে সঙ্গে ১৯১৪ সালের মধ্যে এই ধরণের ধারাবাহিকতা যুক্ত ছবিই বাণিজ্যিক চলচ্চিত্রের প্রধান ঘরানা হিসেবে প্রতিষ্ঠা পেয়ে যায়।
চলচ্চিত্রের ইতিহাস
১৯৮০ র দশকের শুরুতে ডেভিড পাটনাম এর গোল্ডক্রেস্ট ফিল্ম কোম্পানির মাধ্যমে ব্রিটিশ চলচ্চিত্রে নতুন উৎসাহের সঞ্চার হয়। তাদের তৈরী ছবিগুলো সমাদৃত হয় মধ‍্যমবর্গীয় বুদ্ধিজীবী মহলে, যাদের হলিউড একরকম ব্রাত‍্য‌ই করে রেখেছিল। এই শ্রেণীর উল্লেখযোগ্য ছবিগুলো হল "চ‍্যারিয়টস অফ ফায়ার", "গান্ধী", "দা কিলিং ফিল্ডস", "এ রুম উইথ এ ভিউ", ইত‍্যাদি। মাল্টিপ্লেক্সের উত্থানের জন্য হলিউডেও ছবি বিপণনের পদ্ধতির কিছুটা পরিবর্তন এল। আশাতীতভাবে মূলধারার ব্লকবাস্টার ছবিগুলোর প্রদর্শনসংখ্যা কমল না, বরং বেড়েই গেল। তবে বড়পর্দায় উপেক্ষিত অনেক ছবিই আবার ভিডিওর কল্যাণে দর্শকের কাছে পৌঁছনোর আরও একটা সুযোগ পেল।
জাপানে কম্পিউটার অ্যানিমেশন চলচ্চিত্র বা অ্যানিমে র সাফল্য জাপানের চলচ্চিত্র শিল্পকে ঘুরে দাঁড়াতে সাহায্য করল। টিভি সিরিজ হিসেবে "স্পেস ব্যাটেলশিপ ইয়ামাতো" (১৯৭৩) আর "মোবাইল স্যুট গানদেম" (১৯৭৯) ব্যর্থ হলেও আশির দশকের গোড়ার দিকে এদের চলচ্চিত্র সংস্করণ বিপুল জনপ্রিয়তা পায়। বিশেষ করে "মোবাইল স্যুট গানদেম" ছবিটি থেকে রিয়েল রোবোট মেকা অ্যানিমেতে গানদেম বলে একটি নতুন ঘরানারই সৃষ্টি হয়। "ম্যাক্রস: ডু ইউ রিমেম্বার লাভ?" ছবিটি থেকেও তৈরী হয় নতুন ম্যাক্রস ঘরানা। এই দশকেই পত্তন হয় ষ্টুডিও ঘিবলি র, যেখান থেকে তৈরী হয় হায়ায়ো মিয়াজাকি র প্রথম ফ্যান্টাসি ছবি "নওসিকা অফ দা ভ্যালি অফ দা উইন্ড" (১৯৮৪) এবং "ক্যাসল ইন দা স্কাই" (১৯৮৬), এছাড়াও ইসাও তাকাহাতা র ছবি "গ্রেভ অফ দা ফায়ারফ্লাই" (১৯৮৮)। প্রতিটা ছবিই জাপানে ভীষণ সাফল্যলাভ করার সঙ্গে সঙ্গে বিশ্বজুড়েও সমালোচকদের প্রশংসা কুড়ায়। অরিজিনাল ভিডিও অ্যানিমেশন বা ওভিএ চলচ্চিত্রও এই সময় থেকেই শুরু হয়, এই ঘরানার সবচেয়ে প্রভাবশালী ছবি ছিল নোবোরু ইশিগুরো র সাইবারপাঙ্ক ছবি "মেগাজোন ২৩" (১৯৮৫)। এই সময়ের সবচেয়ে বিখ্যাত অ্যানিমে ছবি ছিল কাতসুহিরো ওতোমো র সাইবারপাঙ্ক ছবি "আকিরা" (১৯৮৮), যা কিনা প্রথমে জাপানে সেরকম জনপ্রিয় হয়নি, কিন্তু পরে আন্তর্জাতিক বাজারে সাফল্য পায়।
বাংলাদেশের চলচ্চিত্র
কলকাতায় যে বায়োস্কোপ কোম্পানি গঠিত হয়, তার মূল ভূমিকায় বাঙালিরা ছিল না। ঢাকা জেলার মানিকগঞ্জ মহকুমার (অধুনা জেলা) বগজুরী গ্রামের হীরালাল সেন (১৮৬৬-১৯১৭) দ্য রয়েল বায়োস্কোপ কোম্পানি গঠন করে চলচ্চিত্র নির্মাণ ও প্রদর্শনী শুরু করেন। ১৮৯৮ সালে সালে প্রতিষ্ঠিত এই দ্য রয়েল বায়োস্কোপ কোম্পানিই বাঙালির প্রথম চলচ্চিত্র-প্রচেষ্টা। অবিভক্ত বাংলার প্রথম চলচ্চিত্র নির্মাতা হিসেবেও হীরালাল সেনের নাম স্বীকৃত। বিভিন্ন স্থানে অভিনীত নাটকের খণ্ডিত অংশের চিত্রায়ণ করে ১৯০১ সালের ৯ ফেব্রুয়ারি কলকাতার ক্ল্যাসিক থিয়েটারে প্রদর্শন করেন। সেই সময়ের সীতারাম, আলীবাবা, দোললীলা, ভ্রমর, হরিরাজ বুদ্ধ প্রভৃতি জনপ্রিয় নাটক পরিবেশনার গুরুত্বপূর্ণ বিশেষ বিশেষ অংশ ক্যামেরায় ধারণ ও দেশের বিভিন্ন অঞ্চলের মানুষের কাছে প্রদর্শন করে তিনি বাঙালির চলচ্চিত্র নির্মাণের ক্ষেত্রে প্রবল সম্ভাবনার দ্বার উন্মোচন করেন। প্রামাণ্যচিত্র, বিজ্ঞাপনচিত্র এবং সংবাদচিত্র নির্মাণের পথিকৃৎ হিসেবেও হীরালাল সেন নমস্য ব্যক্তিত্ব।
চার্লি চ্যাপলিন
চ্যাপলিন তাঁর চলচ্চিত্রের উপর পূর্ণ নিয়ন্ত্রণ রাখতেন, যাতে তিনি নিজেই অন্য অভিনয়শিল্পীদের চরিত্রগুলো করে দেখাতে পারতেন, তাঁর চরিত্র অন্য কেউ অনুকরণ করতে পারতো না। তিনি নিজেই তাঁর চলচ্চিত্রগুলো সম্পাদনা করতেন। তাঁর পূর্ণ স্বাধীনতার ফলে চলচ্চিত্র ইতিহাসবেত্তা অ্যান্ড্রু স্যারিস তাঁকে "প্রথম সাহিত্যিক চলচ্চিত্র নির্মাতা" বলে অভিহিত করেন। চ্যাপলিন তাঁর দীর্ঘ সময়ের চিত্রগ্রাহক রোল্যান্ড টথেরোহ, তাঁর ভাই সিডনি চ্যাপলিন ও বিভিন্ন সহকারী পরিচালক, যেমন হ্যারি ক্রোকার ও চার্লস রেইসনারদের থেকে সাহায্য পেয়েছেন।
চলচ্চিত্রের ইতিহাস
২০১০ এ এসে চলচ্চিত্র নির্মান সংখ‍্যার নিরিখে বিশ্বে ভারত, যুক্তরাষ্ট্র, চীন, নাইজেরিয়া আর জাপান‌ই এগিয়ে। ২০০৮ থেকে শুরু করে মার্ভেল কমিকস ও ডিসি কমিকস এর অতিমানব চরিত্রদের নিয়ে তৈরী "আয়রন ম‍্যান" বা "দ্য ডার্ক নাইট" ছবি বিপুল জনপ্রিয়তা পায় এবং এইরকম ছবি নিয়মিতভাবে তৈরী হতে থাকে।
দক্ষিণ ভারতের চলচ্চিত্র
১৯০৯ সালে রাজা জর্জ পঞ্চম-এর দর্শন অনুষ্ঠানের উদযাপন করতে মাদ্রাজে একটি বিশাল প্রদর্শনী আয়োজন করা হয়েছিল। এর প্রধান আকর্ষণ ছিল শব্দ দ্বারা অনুমানের সঙ্গে স্বল্পদৈর্ঘ্যের চলচ্চিত্রগুলির প্রদর্শন। একটি ব্রিটিশ কোম্পানি একটি ক্রোন মেগাফোন আমদানি করে, একটি চলচ্চিত্র প্রজেক্টর তৈরি করে, যার সাথে একটি গ্রিকোফোন ছিল যার সঙ্গে পূর্বের রেকর্ডযুক্ত একটি ডিস্ক থাকে, এবং উভয়ই একসঙ্গে চালিত হয়, ফলে যন্ত্রটির দ্বারা ছবি একই ছবি তৈরি হয় এবং একসাথে শব্দটি শোনে যায়। যাইহোক, কোন সংকীর্ণ সংলাপ ছিল। একটি সফল ফটোগ্রাফার রঘুপতি ভেঙ্কাইয়া নাইডু প্রদর্শনীর পর সরঞ্জাম গ্রহণ করেন এবং মাদ্রাজ হাইকোর্টের কাছে একটি তাঁবু চলচ্চিত্র স্থাপন করেন। আর. ভেঙ্কাইয়া ১৯১২ সালে মাউন্ট রোড এলাকায় গ্রীট থিয়েটার নামে একটি স্থায়ী নির্মাণ করেন। এটি মাদ্রাজ প্রথম পূর্ণসময় ভিত্তিতে একটি চলচ্চিত্র পর্দা ছিল। থিয়েটার পরে বাণিজ্যিক উন্নতির জন্য বন্ধ হয়ে যায়।
ভারতের চলচ্চিত্র
১৯১৩ সালে প্রযোজক ও পরিচালক দাদাসাহেব ফালকের হাত ধরে যাত্রা শুরু করে বলিউড। সে বছর ৩ মে তাঁর পরিচালিত প্রথম ভারতীয় ছবি রাজা হরিশচন্দ্র মুক্তি পায় করোনেশন সিনেমায়। ছবিটি ছিল নির্বাক। ১৯৩১ সালে আরদেশির ইরানির প্রযোজনায় নির্মিত হয় প্রথম সবাক হিন্দি ছবি আলম আরা।
ইরানের চলচ্চিত্র
১৯০০ সালের ১৮ই আগস্ট প্রথম একজন ইরানী ক্যামেরায় চিত্র ধারণ করেছিলেন। কয়েক সপ্তাহ আগে প্যারিস থেকে Gaumont ক্যামেরা কিনে একটি চলচ্চিত্র নির্মাণ শুরু করেন মির্জা ইব্রাহিম খান আক্কাসবাসি যিনি ছিলেন রাজ দরবারের চিত্রগ্রাহক। বেলজিয়ামের Ostend এ ইরানের রাজা মুজাফফর আল-দিন শাহ ভ্রমণ এবং ফুলেল সংবর্ধনা ধারণ করা হয়েছিল এতে। একই বছর ইরানে একটি প্রেক্ষাগৃহ তৈরি করা হয়। তাবরিজ শহরে রোমান ক্যাথলিক মিশনারির সদস্যরা যীশু খ্রিস্টের বাণী প্রচারের উদ্দেশ্যেই এটি নির্মাণ করেছিল।
জন হিউস্টন
হলিউডের চলচ্চিত্র নির্মাতা হওয়ার পূর্বে হিউস্টন আনাড়ি মুষ্টিযোদ্ধা, প্রতিবেদক, ছোটগল্পকার, প্যারিসে পোট্রেট শিল্পী, মেক্সিকোতে কাভালরি চালক ও দ্বিতীয় বিশ্বযুদ্ধ চলাকালীন প্রামাণ্যচিত্র নির্মাতা হিসেবে কাজ করেন। হিউস্টনকে হলিউড চলচ্চিত্র শিল্পের "টাইটান", "বিপ্লবী" ও "রেনেসাঁস পুরুষ" বলে অভিহিত করা হয়। লেখক ইয়ান ফ্রির তাকে "চলচ্চিত্র শিল্পের আর্নেস্ট হেমিংওয়ে" বলে আখ্যায়িত করেন।
ব্রিটিশ একাডেমি অব ফিল্ম অ্যান্ড টেলিভিশন আর্টস
ডেভিড লিন ছিলেন এই একাডেমি প্রতিষ্ঠাতা চেয়ারম্যান। ১৯৪৯ সালের মে মাসে প্রথম চলচ্চিত্র পুরস্কার প্রদান করা হয় এবং "দ্য বেস্ট ইয়ার্স অব আওয়ার লাইভ্‌স", "অড ম্যান আউট", ও "দ্য ওয়ার্ল্ড ইজ রিচ" চলচ্চিত্রগুলো পুরস্কৃত হয়।
চলচ্চিত্রের ইতিহাস
জ্যাকসনভিলের রক্ষণশীল বাসিন্দারা চলচ্চিত্রশিল্পকে খুব একটা সুনজরে দেখতেন না, বিশেষ করে প্রকাশ্যে ব্যাঙ্ক লুঠ, পিছু ধাওয়া করা, অগ্নি-সংকেত, বা দাঙ্গা-হাঙ্গামার অনুকরণ তাদের একেবারেই না-পসন্দ ছিল। এই চলচ্চিত্রবিরোধী হাওয়ার ওপর ভর করে ১৯১৭ সালে রক্ষণশীল ডেমোক্র্যাট পার্টির জন ডব্লিউ মার্টিন স্থানীয় মেয়র নির্বাচিত হন। কিন্তু ততদিনে অগ্রণী নির্মাতা উইলিয়াম সেলিগ আর ডি ডব্লিউ গ্রিফিথের সৌজন্যে চলচ্চিত্র নির্মাণের নতুন কেন্দ্র হিসেবে উঠে এসেছে দক্ষিণ ক্যালিফোর্নিয়া। এরপর চলচ্চিত্রকেন্দ্র হিসেবে জ্যাকসনভিলের দ্রুত পতন ঘটে।
নিউ থিয়েটার্স
বীরেন্দ্রনাথ মার্কিন যুক্তরাষ্ট্রের চলচ্চিত্র জগৎয়ের কার্যনির্বাহী প্রযোজক অর্থাৎ এক্সিকিউটিভ প্রডিউসরদের অনুরূপ কাজ করতে পছন্দ করতেন। তিনি ছবি প্রক্রিয়াকরণ ল্যাবরেটরি তৈরি করে একান্তভাবে অনুরক্ত কিছু ব্যক্তিদের নিয়োগ করেন। ছবির জন্য কোনো বিষয় ও নির্মাণকারী দল নির্বাচন হয়ে গেলে, তিনি যথাযত অর্থের ব্যবস্থা করতেন। ছবিটি নির্মাণের সময় তিনি হস্তক্ষেপ করতেন না। বাংলা চলচ্চিত্রের রুচি ও কারিগরী দক্ষতার প্রতীক হিসাবে তিনি নিউ থিয়েটার্সের পরিচয় প্রতিষ্ঠা করেন।
চলচ্চিত্রের ইতিহাস
জাপানে অ্যাকাডেমি পুরস্কারপ্রাপ্ত পরিচালক আকিরা কুরোসাওয়া বানান অতি প্রভাবশালী ছবি "ইয়োজিম্বো" (১৯৬১)। এই ছবির অনুকরণে হলিউডে সের্জিও লেওনে তৈরী করেন "এ ফিস্টফুল অফ ডলারস" (১৯৬৪) আর ওয়াল্টার হিল বানান "লাস্ট ম্যান স্ট্যান্ডিং"। এই "ইয়োজিম্বো" ছবিটি থেকেই নামবিহীন ব্যক্তি নির্ভর চলচ্চিত্রের সূত্রপাত হয়।
চলচ্চিত্রের ইতিহাস
চলচ্চিত্রে অ্যানিমেশনের প্রথম প্রয়োগ হয় ১৮৯৯ সালে। ব্রিটিশ নির্মাতা আর্থার মেলবোর্ন-কুপার "ম্যাচেস: অ্যান অ্যাপিল" নামে একটি তিরিশ সেকেণ্ড দৈর্ঘ্যের ছবি তৈরী করেন স্টপ-মোশন প্রযুক্তির সাহায্যে। এই ছবিতে দর্শকদের সাউথ-আফ্রিকায় যুদ্ধরত ব্রিটিশ সৈনিকদের ব্যবহারের জন্য দিয়াশলাই পাঠানোর আবেদন জানান হয়, বলা হয় একটি বিশেষ দিয়াশলাই কোম্পানি, ব্রান্ট অ্যাণ্ড মে কে টাকা পাঠালে তারাই ব্রিটিশ সৈন্যদের কাছে দিয়াশলাই পৌঁছে দেবে। ছবিতে দিয়াশলাইয়ের তৈরী ছোট পুতুল কালো দেওয়ালের ওপর এই আবেদন লিখে দেয়। প্রতিটি ফ্রেমে আলাদা আলাদা করে তৈরী করে ঐ পুতুলের নড়াচড়ার বিভ্রম তৈরী করা হয়েছিল। ১৮৯৯ এর ডিসেম্বর মাসে লণ্ডনের এম্পায়ার থিয়েটারে এই ছবি প্রদর্শিত হয়।
চলচ্চিত্রে নগ্নতা
অস্ট্রিয়াতে জোহান শোয়ার্জার (১৮৮০-১৯১৪) নামের এক ব্যক্তি ফরাসী সিনেমাগুলোর সত্ত্ব কিনে এনে তার দেশে প্রদর্শনের ব্যবস্থা করেছিলেন, পরে উনি নিজেই স্যাটার্ন ফিল্ম কম্পানী নামের একটি প্রতিষ্ঠান খুলে অস্ট্রিয়ার নারীদের সম্পূর্ণ নগ্ন করে ফিল্ম বানানো শুরু করেন এবং ১৯০৬ সাল থেকে ১৯১১ সাল পর্যন্ত ৫২টি নগ্ন চলচ্চিত্র তৈরি করেন। এই চলচ্চিত্রগুলো শুধুমাত্র পুরুষদের জন্য উন্মুক্ত থিয়েটারে রাত্রের বেলা প্রদর্শিত হত। চলচ্চিত্রগুলো দর্শক মহল ভালোভাবেই নিয়েছিলো এবং ওগুলোকে শৈল্পিক কর্ম বলে আখ্যায়িত করতেন অনেকেই। ১৯১১ সালে স্যাটার্ন প্রতিষ্ঠানটিতে সরকার ধ্বংসলীলা চালায় অশ্লীলতার অজুহাতে এবং জোহান গ্রেফতার হন। যদিও জোহানের বানানো চলচ্চিত্রগুলো যারা দেখতেন তাদের অনেকেই গোপনে কয়েকটি চলচ্চিত্রের কপি নিজেদের কাছে রেখে দিয়েছিলেন যা বহু পরে অস্ট্রীয় সরকারের চলচ্চিত্র সংরক্ষণ বিভাগ তাদের কাছে সংরক্ষিত করে রাখে সরকারব্যবস্থা উদারবাদী হওয়ার পর। এমনি কয়েকটি চলচ্চিত্র হলোঃ "ডাস সান্ডবাড" (১৯০৬), "বাডেন ভেরবোটেন" (১৯০৬), "ডাস এইটেল স্টুবেনম্যাডচেন" (১৯০৮) এবং "বেইম ফটোগ্রাফেন" (১৯০৮)।
বিশেষ আবহ
১৮৫৭ সালে অস্কার রেজেন্ডার ৩০ টি নেগেটিভের বিভিন্ন অংশ একটি একক ইমেজ মধ্যে সংযুক্ত করে বিশ্বের প্রথম "বিশেষ প্রভাব" চলচ্চিত্র তৈরি করেন। এটি একটি কোলাজ সমন্বয় মুদ্রণ ছিল। ১৮৯৫ সালে অ্যালফ্রেড ক্লার্ক প্রথমবারের মতো বিশেষ আবহ দিয়ে গ্রহণযোগ্য গতিশীল ছবি তৈরী করেছিলেন। একটি চলচ্চিত্রে স্কটিশ রানী মেরির শিরঃচ্ছেদের দৃশ্য পুনরাবৃত্তি করতে, ক্লার্ক একজন অভিনেতাকে মেরির পোশাকে ব্লকটিতে বারবার যাওয়ার নির্দেশনা দিয়েছিলেন। জল্লাদ যখন মাথায় করে কুড়াল নিয়ে আসছিলো তখন ক্লার্ক ক্যামেরা বন্ধ করে দিয়েছিল এবং সব অভিনেতা স্থির হয়ে গিয়েছিল। আর যিনি মেরির অভিনয় করছিলেন, তাকে সেট থেকে সরিয়ে দিয়েছিলেন। তিনি অভিনেতার জায়গায় মেরির অনুরূপ একটি পুতুল স্থাপন করে নতুনভাবে চিত্রগ্রহণ শুরু করেন এবং পুতুলের মাথা কাটার জন্য জল্লাদকে তখন কুড়াল আনতে বলেন। এই ধরণের কৌশল এক শতাব্দী ধরে বিশেষ আবহ সৃজন শাসন করেছিল।
অ্যানিমেশন
অ্যানিমেশন ছবির জন্য প্রয়োজন বহু সংখ্যক হাতে আঁকা ছবি। তাতে একজন মানুষের জন্য দীর্ঘ অ্যানিমেশন ছবি নির্মাণ করা সম্ভব নয়। সেক্ষেত্রে, অ্যানিমেশন ছবি নির্মাণের জন্য স্টুডিও গড়ে ওঠে। কয়েকজন শিল্পী একসাথে ছবি আঁকেন এবং সেগুলি ক্যামেরায় ফোটোর মাধ্যমে তুলে অ্যানিমেশন ছবি তৈরি করা হয়। অ্যানিমেশন ছবিগুলিকে কার্টুন (Cartoon) বলা হত। অ্যানিমেশনের জন্য প্রথম স্টুডিও খুলেছিল রাওল বার (Raoul Barre) নামে একজন লোক ১৯১৪ সালে। ১৯১৫ সালে পত্তন হয় 'ব্রে-হার্ড প্রসেস কোম্পানী'র (The Bray-Hurd Process Company)। এই স্টুডিও পরবর্তী ১৭ বছর কার্টুন ছবি নির্মাণ করে। অন্য অনেক স্টুডিও এই সময়কালে উঠে আসে। এই স্টুডিওগুলিকে অ্যানিমেশন ছবি মসৃণ এবং নির্মাণকার্য্য সহজ করে তুলবার জন্য নতুন নতুন কৌশল উদ্ভাবন করতে হয়েছিল।
চলচ্চিত্রের ইতিহাস
শব্দের আবির্ভাবের সঙ্গে সঙ্গে চলচ্চিত্র যেন আবার সেই উৎপত্তির যুগে ফিরে গিয়েছিল। অভিনেতা ও নির্দেশক, কেউই যেন নিজে উঠতে পারছিলেন না যে এই নতুন প্রযুক্তিকে কিভাবে কাজে লাগাবেন! ফলস্বরূপ, বিশের দশক জুড়ে স্থবির ও নাটুকে চলচ্চিত্রেরই প্রাধান্য দেখা যায়। রঙ্গমঞ্চের অভিনেতা, নির্দেশক ও লেখকেরা চলচ্চিত্রে আগ্রহী হয়ে পড়েন এবং তাদের মতো করে সংলাপসমৃদ্ধ কাহিনীনির্ভর ছবি তৈরী করতে শুরু করেন। নির্বাক চলচ্চিত্র নির্মাতা ও অভিনেতারা গুরুত্ত্ব হারিয়ে ফেলতে থাকেন।
চলচ্চিত্রের ইতিহাস
প্রথম বিশ্বযুদ্ধের সময়ে চলচ্চিত্র শিল্প একটা জটিল রূপান্তরের মধ্যে দিয়ে যায়। এক রিলের বিনোদনচিত্র বদলে যায় অনেক বেশি দৈর্ঘ্যের কাহিনীচিত্রে, প্রেক্ষাগৃহ হয়ে যায় বৃহদাকার আর টিকিটের দামও যায় বেড়ে। এইসব পরিবর্তনের ফলে যুক্তরাষ্ট্রে অনেক ফিল্ম কোম্পানির অস্তিত্ত্বের সঙ্কট দেখা দেয়, যদিও ভিটাগ্রাফ কোম্পানি ছিল ব্যতিক্রমী। চলচ্চিত্রের কেন্দ্র লস এঞ্জেলেসে স্থানান্তরিত হলে ১৯১২ সালে তৈরি ইউনিভার্সাল ফিল্ম ম্যানুফ্যাকচারিং কোম্পানি সেখানে ছবি তৈরিতে মনোনিবেশ করে এবং অচিরেই বিশ্বের অন্যতম বৃহৎ ফিল্ম কোম্পানি ইউনিভার্সাল স্টুডিওস এ পরিণত হয়। ১৯১৩ তে তৈরি হয় জেসি ল্যাসকি ফিচার প্লে কোম্পানি আর ফেমাস প্লেয়ার্স কোম্পানি, পরবর্তীকালে মিশে গিয়ে নাম নেয় ফেমাস প্লেয়ার্স-ল্যাসকি। এইসময়ের বিশেষভাবে সফল ছবিগুলোর মধ্যে প্রথমে থাকবে ডেভিড ওয়ার্ক গ্রিফিথের তৈরী দ্য বার্থ অফ এ নেশন (১৯১৫) আর ইনটলারেন্স (১৯১৬)। উন্নত মাণের জন্য যুক্তরাষ্ট্রে তৈরী ছবিগুলোর চাহিদা ছিল বিশ্বব্যাপী।
এনামুল করিম নির্ঝর
এনামুল করিম নির্ঝর বাংলাদেশী চলচ্চিত্র পরিচালক। তিনি বেশ কিছু প্রামাণ্য চিত্র নির্মাণ করার পর ২০০৭ সালে প্রথম পূর্ণদৈর্ঘ্য চলচ্চিত্র আহা! নির্মাণ করেছেন। তার এই ছবিটি চারটি বিভাগে জাতীয় চলচ্চিত্র পুরস্কার লাভ করেছে। চলচ্চিত্রটি মিউনিখ আন্তর্জাতিক চলচ্চিত্র উৎসবেও প্রদর্শিত হয়েছে। কর্মজীবনে তিনি একজন স্থপতি ও ব্যবসায়ী। নির্ঝরের প্রথম পক্ষে এক পুত্রসন্তান আছে। তার নাম রৌদ্র সাকিব করিম। তিনি একাধারে স্থপতি, চলচ্চিত্রকার, আলোকচিত্রী, গীতিকার, সুরকার ও লেখক। তার কথা ও সুরে ১০১টি গানের সংকলন নিয়ে প্রথম অ্যালবাম ‘এক নির্ঝরের গান: ০০১’ ইতোমধ্যে শ্রোতাপ্রিয় হয়েছে। অ্যালবামটিতে নতুন ও পুরনো মিলিয়ে ৪৩ জন শিল্পী গানগুলোতে কণ্ঠ দিয়েছেন।
আহা! ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর ২০০৭ সালে শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন। 
এছাড়াও স্থাপত্যকলার জন্যে এনামুল করিম নির্ঝর পেয়েছেন জাতীয় ও আন্তর্জাতিক পুরস্কার। পুরস্কৃত হয়েছেন আলোকচিত্রের জন্যেও।
অ্যানিমেশন
লক্ষ্যনীয় যে, এই সময় পর্যন্ত সর্বদাই হাতে আঁকা ছবি ব্যবহার করা হত। ক্যামেরার আবিষ্কার হয়েছিল, যদিও এমনসব খেলনার জন্য ক্যামেরায় তোলা ছবি ব্যবহার করা হত না। আবিষ্কারক টমাস আলভা এডিসন (Thomas Alva Edison) জুট্রোপ যন্ত্র দ্বারা অনুপ্রাণীত হয়ে একটি গতিশীল বস্তুর ক্রমিক ছবি তোলার একটি যন্ত্র আবিষ্কারে মনোনিবেশ করেন। এইকাজের জন্য ১৮৮৮ সালে তিনি সহযোগী উইলিয়াম ডিক্‌শন-কে (William K.L. Dickson) দায়িত্ব দেন। দুইজনে ক্রমিক ছবি তোলার জন্য কাইনেটোগ্রাফ (Kinetograph) এবং সেই ছবি চলমান অবস্থায় চালাবার জন্য কাইনেটোস্কোপ (Kinetoscope) নামে একধরনের যন্ত্র উদ্ভাবন করেন। ১৮৯৪ সালে 'কাইনেটোস্কোপ' যন্ত্র বাজারে মুক্ত করা হয়। এই যন্ত্রে একটি ফুটোর মাধ্যমে চলমান ছবি দেখানোর ব্যবস্থা ছিল। তাতে একবারে একজন ব্যক্তি ছবি দর্শন করতে পারত। এই অসুবিধা দূর করতে প্রতিদ্বন্দ্বী আবিষ্কারকরা সেই ছবি পর্দায় বড়ো করে প্রক্ষেপ করার ব্যবস্থা চালু করে। টমাস এর্মাট (Thomas Armat) নির্মিত এমন একটি যন্ত্রের আধারে এডিসন নিজে একটি প্রজেক্টর (Projector) নির্মাণ করেন এবং নাম দেন ভিটাস্কোপ (Vitascope)।
কর্ম (১৯৩৩-এর চলচ্চিত্র)
চলচ্চিত্র নির্মাতা হিমাংশু রায়ের আগের চলচ্চিত্রগুলির মতো কর্ম চলচ্চিত্রটিও ভারত, জার্মানি এবং যুক্তরাজ্যের নাগরিকদের সম্মিলিত প্রচেষ্টায় প্রযোজিত হয়। সম্পূর্ণ চলচ্চিত্রটি ভারতে অভিনয় করা হয়। এই চলচ্চিত্রে হিমাংশু রায় মুখ্য ভূমিকায় অভিনয় করেন। তিনি তাঁর স্ত্রী দেবিকা রাণীকে এই চলচ্চিত্রে মুখ্য নারী চরিত্রে অভিনয় করার সুযোগ করে দেন। কর্ম একজন ভারতীয় দ্বারা নির্মিত প্রথম ইংরেজি ভাষার চলচ্চিত্র এবং প্রথমদিকের চুম্বন দৃশ্যসম্বলিত ভারতীয় চলচ্চিত্রের একটি। এই চলচ্চিত্রে হিমাংশু এবং দেবিকার চুম্বন প্রায় চার মিনিট ধরে দৃশ্যায়িত করা হয়, এবং ২০১৪ সালের হিসাব মতো দীর্ঘ আশি বছর পরেও ভারতীয় চলচ্চিত্রে দীর্ঘতম চুম্বন দৃশ্যের রেকর্ড এই চলচ্চিত্রের কুক্ষিগত। দেবিকা রাণী এই চলচ্চিত্রে হিন্দি ও ইংরেজিতে একটি দোভাষী গান গেয়েছেন, যা বলিউডের প্রথম ইংরেজি গান হিসেবে গণ্য করা হয়।
স্টিভ ম্যাকুইন (পরিচালক)
স্টিভেন রডনি ম্যাকুইন, সিবিই (; জন্ম: ৯ অক্টোবর ১৯৬৯) হলেন একজন ব্রিটিশ চলচ্চিত্র পরিচালক, প্রযোজক, ও চিত্রনাট্যকার। ২০১৩ সালে "টুয়েলভ ইয়ার্স আ স্লেইভ" চলচ্চিত্র নির্মাণের জন্য তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেন, এবং পাশাপাশি শ্রেষ্ঠ পরিচালনার জন্য এই তিনটি পুরস্কারের মনোনয়ন লাভ করেন ও নিউ ইয়র্ক ক্রিটিকস সার্কেল পুরস্কার অর্জন করেন। ম্যাকুইন প্রথম কৃষ্ণাঙ্গ চলচ্চিত্র নির্মাতা যিনি শ্রেষ্ঠ চলচ্চিত্রের জন্য একাডেমি পুরস্কার অর্জন করেছেন।
দক্ষিণ ভারতের চলচ্চিত্র
স্বামীন্নু ভিনসেন্ট, যিনি কোয়েম্বাটুরে দক্ষিণ ভারতয়ে প্রথম চলচ্চিত্র তৈরি করেছিলেন, তিনি "তাঁবু চলচ্চিত্র" ধারণাটি চালু করেছিলেন, যেখানে একটি শহর বা গ্রামের কাছে খোলা জমিতে প্রসারিত একটি তাঁবু তৈরি করা হয় এবং সেখানে চলচ্চিত্রগুলি প্রদর্শিত হয়। মাদ্রাজে তার প্রথম এই ধরনের তাবু প্রতিষ্ঠা হয়েছিল, "এডিসন গ্র্যান্ড সিনামেমগফোন" নামে। বাস্তবে বৈদ্যুতিক কার্বন চলচ্চিত্র প্রদর্শনের জন্য চলচ্চিত্র প্রজেক্টর ব্যবহার করা হয় হবার কথা ছিলো। সালেম (আধুনিক থিয়েটার স্টুডিও) এবং কোয়েম্বাটুরে (সেন্ট্রাল স্টুডিও, নেপচুন, এবং পাকশিরাজ) পূর্ণাঙ্গ চলচ্চিত্র স্টুডিও নির্মিত হয়েছিল। বিজয়া ভৌনি স্টুডিও এবং মিথুন স্টুডিও নামে আরও দুটি স্টুডিও নির্মাণের সাথে চেন্নাই স্টুডিওর কার্যকলাপের কেন্দ্রবিন্দু হয়ে ওঠে। এভাবে, অবিভক্ত মাদ্রাজ প্রেসিডেন্সির সঙ্গে, দক্ষিণ ভারতের বেশির ভাগ রাজধানী শহরে চলচ্চিত্র কেন্দ্র গড়ে ওঠে। চেন্নাই দক্ষিণ ভারতীয় ভাষাগুলির চলচ্চিত্র কেন্দ্র হয়ে ওঠে।
রাজা হরিশচন্দ্র
দাদাসাহেব ফালকে, পরবর্তীকালে যিনি ভারতীয় চলচ্চিত্রের জনক রূপে গণ্য হয়েছেন এই চলচ্চিত্রের প্রযোজক ও পরিচালক ছিলেন। তিনি দাদর মেইন রোডে তাঁর স্টুডিওতে এই চলচ্চিত্রের সেট নির্মাণ করেন। এই চলচ্চিত্রটি দাদাসাহেব ফালকে দ্বারা নির্মিত প্রথম পূর্ণদৈর্ঘ্যের চলচ্চিত্র। ৪০ মিনিট সময়ের ৩৭০০ ফুট দৈর্ঘ্যের রীলযুক্ত চলচ্চিত্রটি নির্মাণ করতে সাত মাস একুশ দিন সময় লাগে।
জেমস ক্যামেরন
জেমস ফ্রান্সিস ক্যামেরন (জন্ম: ১৬ই আগস্ট, ১৯৫৪) একাডেমি পুরস্কার বিজয়ী কানাডীয়-মার্কিন চলচ্চিত্র পরিচালক, প্রযোজক ও চিত্রনাট্য লেখক। মূলত অ্যাকশনধর্মী ও বৈজ্ঞানিক কল্পকাহিনীমূলক চলচ্চিত্র নির্মাণের জন্য তিনি বিখ্যাত। এ ধরনের ছবিগুলোতে তাঁর উদ্ভাবনী শক্তির পরিচয় পাওয়া যায়। একই সাথে সেগুলোর ব্যবসায়িক সফলতাও লক্ষণীয়। তার চলচ্চিত্র নির্মাণের মুখ্য বিষয়বস্তু হল মানুষের সাথে প্রযুক্তির সম্পর্ক। ক্যামেরন "টাইটানিক" ছবিটি রচনা, পরিচালনা ও সম্পাদনা করেছেন। ১১টি বিষয়শ্রেণীতে অস্কার জয়ের পাশাপাশি এই ছবিটি বিশ্বব্যাপী বিপুল আয় করেছিল। মুদ্রাস্ফীতি বাদ দিলে এটিই পৃথিবীর সবচেয়ে বেশি আয় করা চলচ্চিত্র। এর মোট আয়ের পরিমাণ ছিল ১.৮ বিলিয়ন মার্কিন ডলার।
ফিল্ম সিটি
ফিল্ম সিটি হলো ভারতের মুম্বইয়ের গোরেগাঁও পূর্বের সঞ্জয় গান্ধী জাতীয় উদ্যানের কাছে অবস্থিত একটি সমন্বিত ফিল্ম স্টুডিও কমপ্লেক্স। এটিতে বেশ কয়েকটি রেকর্ডিং কক্ষ, বাগান, হ্রদ, থিয়েটার এবং স্থল রয়েছে, যা অনেক বলিউডের চলচ্চিত্র শ্যুটিংয়ের স্থান হিসেবে ব্যবহার করা হয়ে থাকে। ১৯৭৭ সালে, এটি চলচ্চিত্র শিল্পের কাজে সুবিধা হওয়ার জন্য রাজ্য সরকার দ্বারা নির্মিত হয়েছিল। ভি. শান্তরামের নির্দেশনায় ফিল্ম সিটির পরিকল্পনা প্রণয়ন ও নির্মাণকাজ কার্যকর করা হয়েছিল। ভারতের প্রথম প্রযোজক-পরিচালক-চিত্রনাট্যকার দাদাসাহেব ফালকের (যিনি ভারতীয় চলচ্চিত্র শিল্পের পিতা হিসেবে বিবেচিত হন) স্মরণে ২০০১ সালে এই সিটির নামকরণ দাদা সাহেব ফালকে নগর করা হয়েছিল। এটি প্রায় সব বলিউড চলচ্চিত্রের জন্য শুটিংয়ের স্থান হিসেবে ব্যবহার করা হয়ে থাকে। এই সিটিতে একটি মন্দির, কারাগার, আদালত, হ্রদ, পর্বতমালা, ঝর্ণা, গ্রাম, পিকনিক দাগ, বাগান এবং এমনকি মানুষের তৈরি জলপ্রপাতসহ শুটিংয়ের জন্য সমস্ত ধরনের সামগ্রী রয়েছে।
মুঘল-ই-আজম
শেষ দৃশ্যে সেলিমের জন্মের সংবাদ দেয়ার সময় আনারকলির মাকে দেয়া ওয়াদার কল্যাণে আনারকলির জীবন রক্ষা পায় তবে শর্ত হিসেবে তার মাকে আনারকলিকে নিয়ে মোগল সম্রাজ্য ছেড়ে বহুদূর চলে যেতে বলা হয় এবং আনারকলি মুক্ত হয় ঠিকই কিন্তু সেলিমের চোখে এবং মোগল সম্রাজ্যের ইতিহাসে তাকে মৃত হিসেবে প্রচার করা হয়।১৯২২ সালে উর্দু নাট্যকার ইমতিয়াজ আলি তাজ সেলিম এবং আনারকলির প্রেমকে উপজীব্য করে একটি নাটক রচনা করেছিলেন, ১৬'শ শতকের একটি কিংবদন্তির উপর ভিত্তি করে। যার মঞ্চ প্রযোজনা হয়েছিল দ্রুততর সময়ে এবং চলচ্চিত্রায়নও শুরু হয়েছিল। আরদেশির ইরানি ১৯২৮ সালে নির্বাক "আনারকলি" নির্মাণ করেন এবং ১৯৩৫ সালে যার শব্দ সংযোজনের মাধ্যমে পুনঃনির্মাণ করেন। ১৯৪০ সালের শুরুতে আনারকলির গল্প প্রযোজক সিরাজ আলী হাকীম এবং তরুণ নির্মাতা কে আসিফ'কে মুঘল-ই-আজম শিরোনামে চলচ্চিত্র নির্মাণে অনুপ্রাণিত করে। যার ফলশ্রুতিতে তারা চার উর্দু লেখকঃ আমান (জিন্নাত আমানের পিতা, যিনি আমানুল্লাহ খান হিসেবে অধিক পরিচিত), ওয়াযাহাত মির্জা, কামাল আমরোহি, এবং এহসান রিজভীকে চলচ্চিত্রের সংলাপ ও চিত্রনাট্য রচনার জন্য নিযুক্ত করেছিলেন। কিভাবে এই চার উর্দু লেখক তাদের কাজের সমন্বয় করেছিলেন তা জানা না গেলেও উর্দু সাহিত্যের কাব্যিক নির্যাস আর প্রবাদসমুহ সংলাপে অন্তর্ভুক্তির মাধ্যমে এই চলচ্চিত্রের চরিত্রায়ন ও বর্ণনায় ভিন্ন মাত্র যোগ করেছেন। চিত্রনাট্য রচনার শেষার্ধে, আসিফ চন্দ্র মোহন, ডি.কে. সপ্রু, এবং নার্গিসকে যথাক্রমে আকবর, সেলিম ও আনারকলি চরত্রের জন্য কাস্ট করেছিলেন। ১৯৪৬ সালে বোম্বে টকিজ স্টুডিওতে এই চলচ্চিত্রের শ্যুটিং হয়েছিল।
অ্যানিমেশন
১৮৯৬ সালে, নিউইয়র্কের এটি সংবাদপত্রে কার্টুনিস্ট জেমস‌ ষ্টুয়ার্ট ব্লেকটন (James Stuart Blackton) একটি সাক্ষাৎকারের জন্য এডিশনের কাছে যান। তখন ছবি আঁকায় ব্লেকটনের ক্ষীপ্রতা দেখে তিনি একটি ক্রমিক সমন্বয়কারী ছবি আঁকতে অনুরোধ করেন। সেই ছবিগুলির এডিসন ফোটো তুলে রাখেন। সেয়েই ছিল ফোটোগ্রাফি এবং ছবির প্রথম সংযোগ। ১৯০৫ তাঁরা দুজনে "মজারু মুখের হাস্যরসাত্মক মূহুর্ত" (Humorous Phases of Funny Faces) নামে একটি চলচ্চিত্র নির্মাণ করেন। এই চলচ্চিত্রটির জন্য প্রায় ৩০০০ টি ছবি আঁকা হয়েছিল। লোকেরা এই নতুন পরীক্ষা দেখে অভিভূত হয়ে গিয়েছিল। এটিই ছিল আধুনিক অ্যানিমেশনের পূর্বপুরুষ।
চলচ্চিত্রের ইতিহাস
১৯৫০ এর দশকের ভারতীয় চলচ্চিত্রের স্বর্ণযুগে বছরে অন্তত ২০০ ছবি বাণিজ্যিকভাবে তৈরি হত, অন্যদিকে সমান্তরাল চলচ্চিত্রগুলি স্বীকৃতি পেতে শুরু করেছিল আন্তর্জাতিক চলচ্চিত্র উৎসবগুলিতে। এর মধ্যে অগ্রগণ্য ছিল বাংলা চলচ্চিত্র পরিচালক সত্যজিৎ রায়ের তৈরি "অপু ত্রয়ী" (১৯৫৫-১৯৫৯)। সত্যজিতের ছবি বিশ্বজুড়ে অনেক পরিচালকের চলচ্চিত্রে গভীর প্রভাব বিস্তার করেছিল, তাদের মধ্যে রয়েছেন আকিরা কুরোসাওয়া, মার্টিন স্কোরসেজি, জেমস আইভরি, আব্বাস কিয়ারোস্তামি, এলিয়া কাজান, ফ্রাঁসোয়া ত্রুফো, স্টিফেন স্পিলবার্গ, কার্লোস সাওরা, জাঁ-লুক গদার, ইসাও তাকাহাতা, গ্রেগরি নাভা, ইরা স্যাশ, ওয়েস অ্যান্ডারসন এবং ড্যানি বয়েল। দি আটলান্টিক মান্থলি পত্রিকার মাইকেল সারাগোর মতে মধ্য-পঞ্চাশের নতুন দিনের স্বপ্নে বিভোর শিল্পকলানির্ভর ছবিগুলি ভীষণভাবেই "অপু ত্রয়ী" ছবির কাছে ঋণী। সুব্রত মিত্র তার বিশেষ চিত্রগ্রহণ কৌশল বাউন্স লাইটিং এই "অপু ত্রয়ী" ছবিতেই উদ্ভাবন করেছিলেন। এইসময়ের ভারতের আরও কয়েকজন বিখ্যাত পরিচালক হলেন ঋত্বিক ঘটক, মৃণাল সেন, বিমল রয়, গুরু দত্ত, কে আসিফ, মেহবুব খান, ইত্যাদি।
অ্যানিমেশন
অবশ্য অ্যানিমেশনকে বর্তমান রূপ দেয়ার আগে চলচ্চিত্রের কলা-কৌশল পূর্ণাঙ্গ রূপে বিকশিত হওয়ার প্রয়োজন ছিল। চলচ্চিত্রর আগে আবিষ্কৃত হয়েছিল পর্দায় বড় করে ছবি প্রক্ষেপ করার প্রক্রিয়া। ১৬৪০ সালে এথোনেসিয়াস কার্চার (Athonasius Kircher) 'ম্যাজিক লন্ঠন' (Magic Lantern) নামের একটি যন্ত্র তৈরি করেন। তিনি কাঁচে ছবি এঁকে সেই ছবি ম্যাজিক লণ্ঠনের মাধ্যমে পর্দায় প্রক্ষেপ করে দেখিয়েছিলেন। অ্যানিমেশনের একটি রুক্ষ রূপও তিনি আবিষ্কার করেছিলেন।
চলচ্চিত্র
কৃত্রিমভাবে দ্বিমাত্রিক চলমান ছবি তৈরির কৌশল আবিষ্কৃত হয়েছিল ১৮৬০-এর দশকে। তখন জোট্রোপ এবং প্র্যাক্সিনোস্কোপ নামক যন্ত্র দিয়ে এ ধরণের ছবি তৈরি করা যেতো। একেবারে সাধারণ আলোক যন্ত্রের (ম্যাজিক লণ্ঠন) উন্নতি সাধন করে এগুলো তৈরি করা হয়েছিল। এগুলোর মাধ্যমে ধারাবাহিক কতগুলো স্থিরচিত্র একটার পর একটা এতো দ্রুত পরিবর্তন করা যেতো যে দর্শকের চোখে পরিবর্তন খুব একটা ধরা পড়তো না। ছবিগুলোকে খুব যত্ন সহকারে ডিজাইন করতে হতো যাতে কোন খুঁত না থাকে। এই ধারণাটিই পরবর্তীতে এনিমেশন চিত্র নির্মাণের মূলনীতি হয়ে দেখা দিয়েছিলো।
ভেনিস চলচ্চিত্র উৎসব
ভেনিস চলচ্চিত্র উৎসব () বিশ্বের প্রাচীনতম চলচ্চিত্র উৎসব। ১৯৩২ সালে কাউন্ট জুজেপ্পে ভল্পি-এর হাত ধরে "Esposizione Internazionale d'Arte Cinematografica" নামে এর প্রচলন শুরু হয়, সেই থেকে প্রতি বছর আগস্ট এর শেষে অথবা সেপ্টেম্বর এর শুরুতে ভেনিসের লিডো দ্বীপে এই উৎসব উদযাপিত হয়ে আসছে। Lungomare Marconi অঞ্চলের ঐতিহাসিক Palazzo del Cinema থিয়েটারে বাছাই প্রদর্শনী অনুষ্ঠিত হয়। কান চলচ্চিত্র উৎসব ও বার্লিন আন্তর্জাতিক চলচ্চিত্র উৎসব এর পাশাপাশি এটি বিশ্বের সর্বাধিক মর্যাদাপূর্ণ চলচ্চিত্র উৎসবগুলোর মধ্যে একটি।
ফ্রাঙ্ক সিনাত্রা
ফ্রান্সিস আলবার্ট সিনাত্রা (ইংরেজি: Francis Albert Sinatra; ১২ই ডিসেম্বর ১৯১৫ - ১৪ই মে ১৯৯৮) ছিলেন একজন মার্কিন গায়ক, অভিনেতা ও প্রযোজক। তিনি বিংশ শতাব্দীর অন্যতম জনপ্রিয় ও প্রভাবশালী সঙ্গীতশিল্পী ছিলেন। তিনি সর্বকালের সর্বাধিক বিক্রিত সঙ্গীতশিল্পীদের একজন, বিশ্বব্যাপী তার ১৫০ মিলিয়নের অধিক রেকর্ড বিক্রি হয়েছে। নিউ জার্সির হোবোকনে জন্ম নেওয়া ইতালীয় বংশোদ্ভূত সিনাত্রা সুইং যুগে হ্যারি জেমস ও টমি ডার্সির সাথে তার সঙ্গীত কর্মজীবন শুরু করেন। ১৯৪৩ সালে কলাম্বিয়া রেকর্ডসের সাথে চুক্তিবদ্ধ হওয়ার পর তিনি একক শিল্পী হিসেবে সফলতা লাভ করেন এবং "ববি সক্সার"দের আদর্শে পরিণত হন। তার প্রথম অ্যালবাম "দ্য ভয়েস অব ফ্রাঙ্ক সিনাত্রা" ১৯৪৬ সালে প্রকাশিত হয়। ১৯৫০-এর দশকের শুরুর দিকে সিনাত্রার কর্মজীবনে বিরতি দেখা যায় এবং তিনি লাস ভেগাসে চলে যান। সেখানে তিনি র‍্যাট প্যাকের হয়ে সুপরিচিত রেসিডেন্সি পরিবেশক হয়ে ওঠেন। ১৯৫৩ সালে "ফ্রম হিয়ার টু ইটার্নিটি" চলচ্চিত্র দিয়ে তার কর্মজীবনে আবার উত্থান শুরু হয় এবং তিনি তার এই কাজের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। এই দশকে তার প্রকাশিত "ইন দ্য উই স্মল আওয়ার্স" (১৯৫৫), "সং ফর সুইংগিন লাভারস!" (১৯৫৬), "কাম ফ্লাই উইথ মি" (১৯৫৮), "অনলি দ্য লোনলি" (১৯৫৮) ও "নাইস "এন" ইজি" (১৯৬০) অ্যালবামগুলো সমাদৃত হয়।
চলচ্চিত্রের ইতিহাস
১৯১৪ সালে "দি ফটো-ড্রামা অফ ক্রিয়েশন" বা ‘সৃষ্টির চিত্রনাট্য’ নামের এক অবাণিজ্যিক উদ্যোগে চলমান ছবি ও শব্দকে সমলয়ে আনার চেষ্টা করা হয়। জেহোভার সাক্ষী ধর্মগোষ্ঠীর অনুগত সংগঠন ওয়াচ টাওয়ার বাইবেল এন্ড ট্রাক্ট সোসাইটি অফ পেনসিলভেনিয়া আট ঘন্টার এই প্রদর্শনীটি প্রযোজনা করে, আশিটি শহরে এটা প্রতিদিন দেখান হত, যুক্তরাষ্ট্র আর কানাডার প্রায় আশি লক্ষ মানুষ এই প্রদর্শনী দেখেছিলেন।
বাংলা চলচ্চিত্র
বাংলা চলচ্চিত্র বা বাংলা সিনেমা ১৮৯০ সালে ভারতের কলকাতায় বায়োস্কোপ নামে শুরু হয়েছিল। ১৮৯৮ খ্রিষ্টাব্দের কলকাতায় বাঙালিদের মধ্যে প্রথম বায়োস্কোপ কোম্পানি গঠন করেন মানিকগঞ্জ জেলার বগজুরী গ্রামের হীরালাল সেন (১৮৬৬-১৯১৭)। তাঁর প্রতিষ্ঠিত কোম্পানির নাম দ্য রয়েল বায়োস্কোপ কোম্পানি। তিনিই ছিলেন অবিভক্ত বাংলার প্রথম চলচ্চিত্র নির্মাতা। তাঁর তোলা খণ্ডচিত্র (নাটক থেকে) সীতারাম, আলীবাবা, দোললীলা, ভ্রমর, হরিরাজ বুদ্ধ ১৯০১ খ্রিষ্টাব্দের ৯ ফেব্রুয়ারি কলকাতার স্টার থিয়েটার ও ক্ল্যাসিক থিয়েটারে প্রদর্শিত হয়। তিনি প্রামাণ্য চিত্র, বিজ্ঞাপন চিত্র এবং সংবাদচিত্রও নির্মাণ করেন।
পরিবেশন শিল্পকলা
টমাস আলভা এডিসন দ্বারা ১৯ শতাব্দীর মধ্যে গতি ছবি উদ্ভাবন এবং বিংশ শতাব্দীর প্রথম দিকে হলিউডে চলচ্চিত্র শিল্পের উন্নয়নের সাথে সাথে, চলচ্চিত্র বিংশ এবং একবিংশ শতাব্দীর একটি প্রভাবশালী কর্মক্ষমতার মাধ্যম হয়ে ওঠে।
চলচ্চিত্র শিল্প
বিশ্ব চলচ্চিত্র
আফ্রিকান চলচ্চিত্র
এশিয়ান চলচ্চিত্র
পূর্ এশিয়ান চলচ্চিত্র
দক্ষিণ এশিয়ান চলচ্চিত্র
পশ্চিম এশিয়ান চলচ্চিত্র
ইউরোপিয়ান চলচ্চিত্র
ল্যাটিন আমেরিকান চলচ্চিত্র
উত্তর আমেরিকান চলচ্চিত্র
ওসেনিয়াস চলচ্চিত্র
বর্নেমানে চলচ্চিত্রের বড় বাজার যুক্তরাষ্ট্র,চীন, সংযুক্ত আরব আমিরাত, জাপান, দক্ষিণ কোরিয়া এবং ভারত; তবে এককভাবে ভারতে, নাইজেরিয়া এবং যুক্তরাষ্ট্রেই সবচেয়ে বেশি চলচ্চিত্র নির্ত হয়। এই তালিকায় অন্যান্য দেশের মধ্যে হংকং এবং ইউরোপের যুক্তরাজ্য, ফ্রান্স, ইটালি, স্পেন এবং জার্মানি বৃহৎ চলচ্চিত্র উৎপাদনকারী দেশ।[২] পৃথিবীব্যাপী সিনেমা হল কেন্দ্রিক ২০১৫ সালের সর্মোট বাণিজ্যের পরিমাণ ইউএসডি ৩৮.৩ বিলিয়ন, উত্তর আমেরিকা এবং ইউরোপ মিলে ইউএসডি ১১.১ বিলিয়ন, মধ্যপ্রাচ্য এবং উত্তর আফ্রিকায় হয়েছে ইউএসডি ৯.৭ বিলিয়ন।[৩]
স্টিভেন স্পিলবার্গ
স্টিভেন অ্যালান স্পিলবার্গ (ইংরেজি: Steven Allan Spielberg) (জন্ম: ডিসেম্বর ১৮, ১৯৪৬) একজন সফল মার্কিন চলচ্চিত্র পরিচালক এবং প্রযোজক। তিনি তিনবার একাডেমি পুরস্কার লাভ করেছেন এবং চলচ্চিত্র নির্মাণ করে সর্বকালের সবচেয়ে বেশি অর্থ উপার্জনকারী হিসেবে স্বীকৃতি লাভ করেছেন। আন্তর্জাতিকভাবে তাঁর চলচ্চিত্র থেকে মোট আয় প্রায় ৮ বিলিয়ন মার্কিন ডলার। ফোর্বস সাময়িকীর তথ্য অনুযায়ী স্পিলবার্গের নেট লাভ হয়েছে ৩ বিলিয়ন ডলার। ২০০৬ সালে প্রিমিয়ার নামক চলচ্চিত্র সাময়িকী তাঁকে চলচ্চিত্রে শিল্পের সবচেয়ে ক্ষমতাধর এবং প্রভাবশালী ব্যক্তিত্ব হিসেবে আখ্যায়িত করেছে। টাইম সাময়িকী তাঁকে শতাব্দীর সেরা ১০০ ব্যক্তিত্বের তালিকায় তাঁর নাম সংযুক্ত করেছে। লাইফ সাময়িকীর ভাষ্য অনুসারে বিংশ শতাব্দীর শেষে তিনি নিজ প্রজন্মের সবচেয়ে প্রভাবশালী ব্যক্তিত্ব।
চলচ্চিত্র সম্পাদনা
গোড়ার দিকে চলচ্চিত্র হত ছোট, প্রধানত একটিই লম্বা আর স্থিতিশীল শট থাকত। কোনও জনবহুল রাস্তায় চলচ্চিত্র ক্যামেরা বসিয়ে দেওয়া হত, ক্যামেরা চলত যতক্ষণ না ফিল্ম শেষ হয়ে যায়! চলচ্চিত্রের মাধ্যমে যে গল্প বলা সম্ভব, এই ধারণাই তখন আসেনি। পর্দায় চলন্ত গাড়িঘোড়া, মানুষজন, ইত্যাদি দেখে দর্শকরা আমোদ পেতেন। সেই চলচ্চিত্রে সম্পাদনার কোনো ভূমিকাই ছিলনা।
অগ্রণী বৃটিশ নির্মাতা রবার্ট ডবলিউ. পল এর তৈরী "কাম এলং, ডু!" ছবিকেই প্রথম সম্পাদিত ছবি হিসেবে স্বীকৃতি দেওয়া হয়। ১৮৯৮ সালে তৈরী এই ছবিতেই প্রথম দুটো শট কে জোড়া লাগিয়ে ঘটনার ধারাবাহিকতা রক্ষা করার চেষ্টা করা হয়েছিল। প্রথম দৃশ্যে এক প্রবীণ যুগলকে দেখা গেল মধ্যাহ্নভোজন সেরে একটি শিল্পকলা প্রদর্শনীকক্ষের বাইরে থেকে দরজা দিয়ে ভেতরে ঢুকতে, আর পরের দৃশ্যেই দেখা গেল তারা প্রদর্শনীকক্ষের ভেতরে কী কী করছেন। পল এর ‘সিনেমাটোগ্রাফ ক্যামেরা নং ১’ ছিল প্রথম ক্যামেরা যাতে ফিল্মের কোনো অংশ একবার এক্সপোজ করে আবার ঘুরিয়ে নিয়ে এসে দ্বিতীয়বারও এক্সপোজ করা যেত। ১৮৯৮ সালে জর্জ মেলিয়েজ এই ক্যামেরার সাহায্যে তাঁর "দ্য ফোর ট্রাবলসাম হেডস" ছবিতে মাল্টিপল এক্সপোজার ব্যবহার করে ছবি তোলেন। তাঁর ছবিতে ডিজল্ভ সম্পাদনা রীতির ব্যবহার দেখা যায়।
এই সময়ে ইংল্যান্ডের ব্রাইটন এবং হোভ অঞ্চলে কিছু চলচ্চিত্র নির্মাতা একাধিক শট বহুল ছবি তৈরির ক্ষেত্রে অগ্রণী ভূমিকা পালন করেন, এদের মধ্যে উল্লেখযোগ্য ছিলেন জর্জ এলবার্ট স্মিথ আর জেমস উইলিয়ামসন। পরবর্তীকালে এদের গোষ্ঠীকে একত্রে ব্রাইটন স্কুল নামে অভিহিত করা হয়। ১৯০০ সালে স্মিথ তৈরী করেন "অ্যাস সিন থ্রু এ টেলিস্কোপ", এই ছবির মুখ্য দৃশ্য ছিল রাস্তায় এক যুবক খুব যত্নের সঙ্গে তার বান্ধবীর জুতোর ফিতে বেঁধে দিচ্ছেন, আর একজন বৃদ্ধ ভদ্রলোক দূর থেকে টেলিস্কোপের সাহায্যে সেই দৃশ্য দেখছেন। তারপর কাট করে যুবতীর পায়ের ক্লোজ-আপ দেখান হয়, এবং তারপরেই কাট ব্যাক করে মূল দৃশ্যে ফিরে যাওয়া হয়।
স্টিভ জবস
ডিজনির সাথে অংশীদারিত্বের অধীনে প্রযোজিত প্রথম চলচ্চিত্র হল "টয় স্টোরি" (১৯৯৫), যেখানে জবসকে নির্বাহী প্রযোজক হিসেবে দেখানো হয়। মুক্তির পর এটি স্টুডিওর জন্য খ্যাতি এবং সমালোচনা উভয়ই বয়ে আনে। পরবর্তী ১৫ বছরে, পিক্সারের সৃষ্টিশীল প্রধান জন ল্যাসেটারের অধীনে, কোম্পানিটি কিছু বক্স-অফিস হিট চলচ্চিত্র প্রযোজনা করে: "এ বাগ'স লাইফ" (১৯৯৮); "টয় স্টোরি ২" (১৯৯৯); "মন্সটার্স, ইনক." (২০০১); "ফাইন্ডিং নেমো" (২০০৩); "দ্য ইনক্রেডিবলস" (২০০৪); "কার্স" (২০০৬); "র‌্যাটাটুই" (২০০৭); "ওয়াল-ই" (২০০৮); "আপ" (২০০৯); এবং "টয় স্টোরি ৩" (২০১০)। "ফাইন্ডিং নেমো", "দ্য ইনক্রেডিবলস", "র‌্যাটাটুই", "ওয়াল-ই", "আপ" এবং "টয় স্টোরি ৩" এই প্রত্যেকটি চলচ্চিত্র শ্রেষ্ঠ পূর্ণদৈর্ঘ্য অ্যানিমেটেড চলচ্চিত্র হিসেবে একাডেমী পুরস্কার পেয়েছে। এই পুরস্কারটি ২০০১ সাল থেকে প্রচলিত হয়।
ভারতের চলচ্চিত্র
কর্ণাটকের চলচ্চিত্র ভারতীয় রাজ্য কর্ণাটকের কন্নড়ভাষী চলচ্চিত্র শিল্প। এই শিল্প সাধারণভাবে স্যান্ডেলউড নামে পরিচিত। কন্নড় ছাড়াও টুলু ও কোঙ্কনিতে কিছু কিছু চলচ্চিত্র এই রাজ্যে নির্মিত হয়।
কেরলের চলচ্চিত্র (বা মালয়ালম চলচ্চিত্র) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র , মাই ডিয়ার কুট্টিচাতান মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল তাচোলি অম্বু। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ামল চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।
তামিল চলচ্চিত্র (বা তামিলনাড়ুর চলচ্চিত্র, তামিল চলচ্চিত্র শিল্প বা চেন্নাই চলচ্চিত্র শিল্প নামেও পরিচিত) দক্ষিণ ভারতীয় রাজ্য তামিলনাড়ুর চেন্নাই-ভিত্তিক তামিলভাষী চলচ্চিত্র নির্মাণশিল্প। এই শিল্পের মূল কেন্দ্র চেন্নাইয়ের কোডামবক্কম অঞ্চল। এই কারণে সাধারণভাবে এই চলচ্চিত্র শিল্পকে কলিউড নামে অভিহিত করা হয় (তামিল: கோலிவுட் ""), যা "কোডামবক্কম" ও "হলিউড" শব্দদুটির মিশ্রণ।
চলচ্চিত্রের ইতিহাস
বিশ্বের প্রথম অ্যানিমেশনের সাহায্যে তৈরী কাহিনীচিত্র হল "এল অ্যাপোস্টল" (১৯১৭)। কাট-আউট অ্যানিমেশনের সাহায্যে এই ছবিটি বানিয়েছিলেন ইতালীয়-আর্জেন্টাইন কার্টুনশিল্পী কিরিনো ক্রিস্টিয়ানি। প্রথম শব্দযুক্ত অ্যানিমেশন ছবি "পেলুডোপোলিস" (১৯৩১) এর স্রষ্টাও ক্রিস্টিয়ানি, ভিটাফোন সাউণ্ড অন ডিস্ক যন্ত্রে এই ছবিতে শব্দ ও ছবিকে সমলয়ে নিয়ে আসা হয়েছিল। দুর্ভাগ্যবশত, ছবির প্রযোজক ফেদেরিকো ভ্যালের স্টুডিওতে এক ভয়াবহ অগ্নিকাণ্ডে এই ছবির শেষ কপিটিও নষ্ট হয়ে যায়।
১৯৩২ সালে তৈরী ওয়াল্ট ডিজনির "ফ্লাওয়ার্স অ্যাণ্ড ট্রিস" ছিল প্রথম টেকনিকালার অ্যানিমেশন ছবি। টেকনিকালার হল এক বিশেষ ধরণের পদ্ধতি যাতে তিন বর্ণের (সবুজ, লাল আর নীল) আলাদা আলাদা আলোকচিত্রের সাহায্যে রঙ ফুটিয়ে তোলা হত। এর জন্য প্রয়োজনীয় ক্যামেরার আকারও ছিল বিশাল। এই ছবির পরিচালক ছিলেন বার্ট গিলেট।
চলচ্চিত্র সম্পাদনা
মন্তাজ তত্ত্বের প্রাথমিক প্রবক্তাদের মধ্যে অগ্রগণ্য ছিলেন সোভিয়েত নির্মাতা লিও কালশভ এবং সের্গেই আইজেনস্টাইন। কালশভ মনে করতেন চলচ্চিত্রের মূল সত্তাই হল সম্পাদনা। যেভাবে ইঁটের পরে ইঁট সাজিয়ে বাড়ি তৈরী করতে হয়, সেইভাবেই শটের পরে শট সাজিয়ে ছবিকে নির্মাণ করতে হয়। তাঁর বিখ্যাত পরীক্ষার সাহায্যে তিনি দেখান, কেমন করে পরপর জোড়া শটের পূর্বাপর সম্বন্ধটা দর্শকরা নিজে থেকেই অনুমান করে নেন। আইজেনস্টাইন আবার এই ব্যাপারে কিছুটা ভিন্নমত পোষণ করতেন। তিনি ভাবতেন শুধুমাত্র এই সম্বন্ধ তৈরীই মন্তাজের একমাত্র উদ্দেশ্য হতে পারেনা। তিনি পরস্পর সম্পর্কহীন শটও পরপর দেখিয়ে, দর্শককে একরকম ধাক্কা দিয়ে, তাদের সঙ্গে সরাসরি যোগাযোগের চেষ্টা করতেন। তাঁর এই চলচ্চিত্রভাবনার উজ্জ্বল নিদর্শন হল তাঁরই নির্দেশিত ছবি ব্যাটেলশিপ পটেমকিন(১৯২৫)।
কৈলাস বলচন্দ
কৈলাস বলচন্দ (৯ জুলাই ১৯৩০ - ২৩ ডিসেম্বর ২০১৪) বা সংক্ষেপে কে বলচন্দ নামেই বেশী পরিচিত ছিলেন একজন ভারতীয় তামিল চলচ্চিত্র নির্মাতা। তিনি তামিল চলচ্চিত্র জগতে ষাট ও সত্তরের দশকে কালজয়ী চলচ্চিত্র বানিয়েছেন। তার পরিচালিত প্রথম চলচ্চিত্র ছিলো "নীরকুমিড়ি" (১৯৬৫)। তামিল ভাষা ছাড়াও তিনি তেলেগু, মালয়ালাম, কন্নড় এবং হিন্দি ভাষার সিনেমাও বানিয়েছেন। তামিল চলচ্চিত্র শিল্পের মহানায়ক রজনীকান্ত এবং কামাল হাসান বলচন্দের সাহায্যেই উপরে ওঠেন। এছাড়া বলচন্দ শরৎ বাবু, নাগেশ, সুজাতা, জয়প্রদ, নচ্ছর, জয়সুধা এবং সারিতাকেও অভিনয় জগতে ভালো নাম কামানোর ব্যবস্থা করেছিলেন। বলচন্দ মোট নয়টি জাতীয় চলচ্চিত্র পুরস্কার এবং ১৩টি ফিল্মফেয়ার এ্যাওয়ার্ড জিতেছিলেন। তাকে ১৯৮৭ সালে পদ্মশ্রী পুরস্কারে ভূষিত করা হয়েছিলো। তিনি কিছু টিভি সিরিয়ালও বানিয়েছিলেন।
দ্য ব্রডওয়ে মেলডি
দ্য ব্রডওয়ে মেলডি () হল ১৯২৯ সালের মার্কিন সঙ্গীতধর্মী চলচ্চিত্র। ছবিটি পরিচালনা করেন হ্যারি বিউমন্ট এবং মেট্রো-গোল্ডউইন-মেয়ার-এর ব্যানারে প্রযোজনা করেন আরভিং থালবার্গ। এডমুন্ড গোল্ডিংয়ের গল্প অবলম্বনে চলচ্চিত্রটির চিত্রনাট্য রচনা করেন নরমান হিউস্টন ও জেমস গ্লিসন। মূল সঙ্গীতের সুর করেন আর্থার ফ্রিড ও নাসিও হার্ব ব্রাউন। এটি মেট্রো-গোল্ডউইন-মেয়ার প্রযোজিত প্রথম সঙ্গীতধর্মী চলচ্চিত্র এবং হলিউডের প্রথম সবাক সঙ্গীতধর্মী চলচ্চিত্র। এটি টেকনিকালার দৃশ্য সম্বলিত প্রথম দিকের সঙ্গীতধর্মী চলচ্চিত্রের একটি।
চলচ্চিত্র শিল্প
যুক্তরাষ্ট্রের মোশন পিকচার প্রাথমিক যাত্রা শুরু করেছিল ১৮৯৪ সালের জুন মাসে রিচমন্ডে, চার্লস জেনকিন্স ইন্ডিয়ানা নির্মাণের মধ্য দিয়ে যুক্তরাষ্ট্রের এবং পৃথিবীর চলচ্চিত্র শিল্পের যাত্রা সূচিত হয়েছিল। জেনকিন্স ফ্যান্টাসকপি ব্যবহার করে একটি পরিবারকে দর্শকদের সামনে ‍উপস্থাপন করেছিলেন, যেখানে ছিলেন তাঁর বন্ধু-বান্ধব এবং রিপোর্টারগণ। এই ফিল্মে তিনি মূলত প্রজাপতির নৃত্যকেই আনন্দদায়ক ও জীবন্ত করে তুলেছিলেন। জেনকিন্স এবং তাঁর বন্ধু থমাস আর্মাট ফ্যান্টাসকপির উন্নত সংস্করণ ব্যবহার করে কটন শহরের অস্থায়ী থিয়েটার হলে ১৯৮৫-তে প্রদর্শন করেন। পরে ফ্যান্টাসকপি থমাস এডিসনের নিকট বিক্রী করা হয়েছিল, এবং তিনি এটির পরিবর্তন করে নাম রেখেছিলেন প্রোজেক্টর কিংবা এডিসন্স ভিটাসকপি।
পিপল’স চয়েজ পুরস্কার
পিপল'স চয়েজ পুরস্কারের প্রথম অনুষ্ঠাটি প্রযোজনা করেন বব স্টাইভারস, ১৯৭৫ সালে। আর প্রথম পুরস্কার প্রাপ্ত চলচ্চিত্রটি ছিলো "দ্য স্ট্রিং" (১৯৭৪-এর সেরা চলচ্চিত্র হিসেবে), প্রথম সেরা অভিনেত্রী নির্বাচিত হয়েছিলেন বারবারা স্ট্রেইস্যান্ড, এবং জন ওয়েইন ছিলেন প্রথম সেরা অভিনেতা। বার্ষিক একটি অনুষ্ঠান হিসেবে এটি মর্যাদা পাওয়া শুরু করে ১৯৭৭ সালে ৩য় পিপল'স চয়েজ পুরস্কার অনুষ্ঠান থেকে, যখন ৩৫.৩ মিলিয়ন দর্শক দেখতে পান যে অভিনেত্রী ফারাহ ফসেট সেরা টেলিভিশন তারকা হিসেবে এই পুরস্কারটি জেতেন, এবং সেরা চলচ্চিত্র নির্বাচিত হয় । সেই সাথে পুনরায় স্ট্রেইস্যান্ড এবং ওয়েইন যথাক্রমে সেরা চলচ্চিত্র অভিনেত্রী ও অভিনেতার পুরস্কারটি জিতে নেন।
বাংলাদেশের চলচ্চিত্র
"দাদাসাহেব ঢুণ্ডিরাজ গোবিন্দ ফালকে" হলেন উপমহাদেশের প্রথম পূর্ণাঙ্গ চলচ্চিত্রের নির্মাতা। ভারতীয় চলচ্চিত্রের ইতিহাসে তিনি দাদাসাহেব ফালকে নামেই বেশি পরিচিত। ১৯১৩ সালে তাঁর নির্বাক চিত্র রাজা হরিশ্চন্দ্র মুক্তি পায়। ১৯১৬ সালে কলকাতায় ম্যাডান থিয়েটার্স কোম্পানির পক্ষ থেকে জ্যোতিষ বন্দ্যোপাধ্যায় পরিচালিত প্রথম বাংলা নির্বাক পূর্ণদৈর্ঘ্য চলচ্চিত্র বিল্বমঙ্গল মুক্তি পায়। ১৯১৯ সালের ৮ নভেম্বর মুক্তি পাওয়া এই চলচ্চিত্রের পরিচালকের নাম নিয়ে মতান্তর রয়েছে। কোনও কোনও গবেষক এই চলচ্চিত্রের পরিচালক হিসেবে মতান্তরে রোস্তমজি দুতিওয়ালার নাম উল্লেখ করেন। পরিচালকের ভূমিকায় যে-ই থাক, এই চলচ্চিত্রের পৃষ্ঠপোষক ছিলেন ঢাকার নওয়াব এস্টেটের ম্যানেজারের পুত্র প্রিয়নাথ গঙ্গোপাধ্যায়। তিনি পরে চলচ্চিত্রের প্রযোজক ও পরিচালক হিসেবে খ্যাতি অর্জন করেন। ১৯২১ সালে কলকাতায় বিলাত ফেরৎ নামে একটি চলচ্চিত্র মুক্তি পায়। এর প্রযোজক ও অভিনেতা ছিলেন বাংলাদেশের বরিশাল জেলার ধীরেন্দ্রনাথ গঙ্গোপাধ্যায়।
বাংলাদেশের চলচ্চিত্র
নাজীর আহমদ একাধারে অভিনেতা, চলচ্চিত্র নির্মাতা, বেতারকর্মী ও লেখক। ঢাকার কেন্দ্রীয় শহীদ মিনারের স্থপতি শিল্পী হামিদুর রহমান ছিলেন তাঁর সহোদর। ১৯৫৫ সালে নাজীর আহমদের উদ্যোগে ঢাকায় প্রথম ফিল্ম ল্যাবরেটরি এবং স্টুডিও চালু হয়। তিনি পূর্ব পাকিস্তান চলচ্চিত্র উন্নয়ন সংস্থার প্রথম নির্বাহী পরিচালক হন। তাঁর কাহিনী থেকে ফতেহ লোহানী নির্মাণ করেন বিখ্যাত চলচ্চিত্র "আসিয়া" (১৯৬০)। নবারুণ (১৯৬০) নামের একটি প্রামাণ্য চিত্র। নতুন দিগন্ত নামে একটি পূর্ণদৈর্ঘ্য চলচ্চিত্রের পরিচালক ছিলেন নাজীর আহমদ।
চলচ্চিত্রের ইতিহাস
শিল্প হিসেবে চলচ্চিত্র বিভিন্ন পূর্বসূরী ঐতিহ্যবাহী শিল্পের ওপর ভিত্তি করেই গড়ে উঠেছিল, যেমন কথকতা, সাহিত্য, নাটক এবং অন্যান্য দৃষ্টিগোচর শিল্প। এছাড়াও চলমান ছবি এবং/অথবা প্রক্ষিপ্ত ছবি সম্বলিত বেশ কিছু অনুরূপ শিল্পমাধ্যম আগে থেকেই বিদ্যমান ছিল, যেমন :কিছু অতীতকালীন প্রেতাত্মা বা ভগবান দর্শনের কাহিনীর ক্ষেত্রে মনে করা হয় যে খুব সম্ভবত অবতল দর্পন, ক্যামেরা অবস্কিউরা বা অন্য কোনো অজানা প্রক্ষেপন যন্ত্র ব্যবহার করা হয়েছিল। ষোড়শ শতাব্দীতে নেক্রোম্যান্টিক বা মৃত ব্যক্তিকে আহ্বান সংক্রান্ত অনুষ্ঠানে এরকম ভেলকি বেশ প্রচলিত ছিল। এই ঐতিহ্য অনুসরণ করেই ম্যাজিক লণ্ঠনের সর্বপ্রথম প্রদর্শনে মৃত্যু ও অন্যান্য ভয়ঙ্কর আকৃতির মূর্তির ছবিই প্রদর্শিত হয়। ১৭৯০ সাল নাগাদ এইধরণের প্রদর্শনী আরো উন্নত রূপ পায় ফ্যান্টাসম্যাগোরিয়া নামধারী মাল্টিমিডিয়া গোস্ট-শো তে, যেখানে যান্ত্রিক স্লাইড, পশ্চাৎ প্রক্ষেপণ, চলন্ত প্রক্ষেপণ, আরোপন, ডিজল্ভ, সত্যিকারের নট-নটী দিয়ে অভিনয়, ধোঁয়া, গন্ধ, শব্দ, এমনকি বৈদ্যুতিক শক পর্যন্ত ব্যবহার করা হত। এইসব ভুতুড়ে বিষয়সমূহই পরবর্তীকালে, চলচ্চিত্রের আবির্ভাবের পরে, রূপান্তরিত হয় হরর ফিল্ম জঁর-এ।
চলচ্চিত্রের ইতিহাস
‘সিঙ্গল ফ্রেম অ্যানিমেশন’ প্রয়োগকৌশলকে ১৯০৭ সালে আরও উন্নত করেন পোর্টার তার "দি টেডি বিয়ারস" ছবিতে এবং ব্ল্যাকটন তার "ওয়ার্ক মেড ইজি" ছবিতে। পোর্টারের ছবিতে একটি খেলনা ভল্লুককে নিজে নিজে চলতে দেখা যায়, আর ব্ল্যাকটন দেখান যন্ত্রপাতি আপনা থেকেই কাজকর্ম করে যাচ্ছে। ইউরোপেও এই কৌশলে কাজ হতে থাকে, প্যাথে কোম্পানিতে সেগান্দ দ্য শমন তৈরী করেন "স্কাল্পচার মডার্নে" (১৯০৮), এই ছবিতে ক্লে অ্যানিমেশন ব্যবহার করে ভাস্কর্য্যের রূপান্তর দেখানো হয়। এই সময়ে প্যাথে কোম্পানিতে সিল্যুট ছবির অ্যানিমেশনও তৈরী হয়েছিল। ফ্রান্সেই এমিল কোল ১৯০৮ সালে ফ্যান্টাসম্যাগোরি দিয়ে শুরু করে পরপর অনেকগুলি ছবি বানান, তাতে মানুষ এবং অন্যান্য বস্তুর আঁকা ছবির ক্রিয়া-প্রতিক্রিয়া এবং রূপান্তর দেখা গিয়েছিল। যুক্তরাষ্ট্রে উইনসর ম্যাককে ভিটাগ্রাফ কোম্পানির জন্য অপেক্ষাকৃত বাস্তবানুগ আকার আকৃতি ও মসৃন চলন সম্বলিত ছবি "লিটল নিমো" বানান ১৯১১ সালে। এর পরবর্তী কয়েক বছরে বিশ্বের অনেক স্থানেই অ্যানিমেশন ছবির প্রভূত উন্নতি হয়। '
চলচ্চিত্র
স্থির চিত্রগ্রহণে সেলুলয়েড ফিল্ম আসার পর চলমান বস্তুর সরাসরি ছবি তোলা সম্ভব হলো। প্রাথমিক যুগে একটি ড্রামের মধ্যে বেশ কিছু ছবি লাগিয়ে ড্রামটিকে জোড়ে ঘুরানো হতো। একটা বিশেষ দিক থেকে দর্শক ড্রামের দিকে তাকালে চলমান চিত্র দেখতে পেতো। ড্রামের গতি ছিল সাধারণত সেকেন্ডে ৫ বা ১০ বার এবং ড্রামগুলো কয়েনের মাধ্যমে অর্থ আদায় করতো। ১৮৮০'র দশকে চলচ্চিত্র ক্যামেরা উদ্ভাবিত হয়। এর মাধ্যমে অনেকগুলো স্থিরচিত্রকে একটি মাত্র রিলে সংরক্ষণ করা যেতো। এই রিলগুলোকে পরবর্তীতে চলচ্চিত্র রূপে দেখানো হতো প্রজেক্টরের মাধ্যমে। প্রজেক্টরের আলো রিলের উপর ফেলা হতো এবং রিলের ছবিগুলোকে বিবর্ধিত করে একটি বড় পর্দার উপর ফেলা হতো যা দর্শকরা দেখতে পেতো। প্রথম দিককার চলচ্চিত্রগুলো সবই ছিল বাস্তব ঘটনার সরাসরি দৃশ্যায়ন এবং প্রদর্শন। সেখানে কোন সম্পাদনা বা চলচ্চিত্ররূপী উপস্থাপনার সুযোগ ছিল না।
অ্যানিমেশন
উইনসর মেক্‌কে-ই প্রথম অ্যানিমেশনকে একটি শিল্পকলা হিসেবে জন্ম দেওয়ার প্রয়াস করেন। মেক্‌কে ছিলেন একজন কম‌িক্স শিল্পী। তাঁর 'আজব দেশে ছোট্ট নিমো' (Little Nemo in Wonderland) ছিল এটি জনপ্রিয় কমিক্‌স। নিজের সন্তানের জন্য তিনি প্রায় ৪০০০ ছবিকে 'ছোট্ট নিমো'-Little Nemo (১৯১১) নামে অ্যানিমেশন ছবির রূপ দেন। তাঁর এই চলচ্চিত্র খুব জনপ্রিয় হয়েছিল। ১৯১২ সালে তিনি নির্মাণ করেন আরেকটি অ্যানিমেশন ছবি How a Mosquito Operates। ১৯১৪ সালে তিনি Gertie the Dinosaur নামে আরেকটি অ্যানিমেশন ছবি নির্মাণ করেন। এই ছবিটির প্রদর্শনের সময়ে 'গার্টি' নামে ডাইনোসরটির চলচ্চিত্র পর্দায় প্রক্ষেপ করা হয়েছিল এবং মেক্‌কে নিজে পর্দার আগে স্থির হয়ে 'গার্টি'কে আপেল খাইয়েছিলেন। 'গার্টি দা ডাইনোোসর' ছবিটিকে অ্যানিমেশন শিল্পের একটি মাইলফলক বলে মানা হয়। প্রথমবার সুনিপুণ ছবির মাধ্যমে 'গার্টি'কে আঁকা হয়েছিল, 'গার্টি'র হাত-পা চালনা ছিল একেবারে জীবন্ত এবং 'গার্টি'র ভাল লগা, দুঃখ পাওয়া ইত্যাদিরও সুন্দর রূপ দেওয়া হয়েছিল। ছবিটি খুব জনপ্রিয় হয়েছিল। এই ছবিটিই অ্যানিমেশনকে একটি বিশিষ্ট শিল্প রূপে তুলে ধরে। ১৯১৮ সালে ২৫,০০০ ছবির সেই সময় পর্যন্ত দীর্ঘতম অ্যানিমেশন ছবি 'The Sinking of the Lusitania' নির্মাণ করেন মেক্‌কে-ই। এর পরে মেক্‌কে আরো তিনটি অ্যানিমেশন ছবি নির্মাণ করেছিলেন।
চলচ্চিত্রের ইতিহাস
১৯০২ সাল থেকে ফ্রান্সের প্যাথে কোম্পানিও স্মিথ ও উইলিয়ামসনের ছবির অনুকরণে এবং তাদের প্রয়োগকৌশলের কিছু রদবদল ঘটিয়ে অনেক ছবি তৈরী করেন যা প্রামাণ্য চলচ্চিত্র নির্মাণের সহায়ক হয়ে দাঁড়ায়। এই সময়ের একটি অত্যন্ত প্রভাবশালী ছবি হল জর্জ মেলিয়েজের চৌদ্দ মিনিট দৈর্ঘ্যের ছবি "লে ভয়েজ দানস লা লুনে" (চন্দ্রাভিযান)। মেলিয়েজের তৈরী শতাধিক ছবির মধ্যে সবচেয়ে বিখ্যাত এই ছবিটি মুক্তির সঙ্গে সঙ্গে বিপুল জনপ্রিয়তা পায়। প্রথম যুগের সায়েন্স ফিকশন ফিল্ম বা কল্পবিজ্ঞান ছবির অন্যতম এই চলচ্চিত্রে অ্যানিমেশন এবং স্পেশাল এফেক্টের ব্যবহার ছিল। সবচেয়ে চমকপ্রদ ছিল চাঁদের চোখের ওপর চন্দ্রযানের অবতরণের দৃশ্য। প্যাথে কোম্পানির প্রযোজনার বহর তাদের নির্মাতাদের চলচ্চিত্র নির্মাণের খুঁটিনাটি আরো স্পষ্ট ও নির্ভুল করে তুলতে সাহায্য করেছিল।
বিনোদন
চলচ্চিত্র বিনোদনের একটি অন্যতম রূপ। সকল চলচ্চিত্রের মূল উদ্দেশ্য বিনোদন হলেও প্রামাণ্য চলচ্চিত্র এর ব্যতিক্রম। প্রামাণ্য চলচ্চিত্রের উদ্দেশ্য হল নথি তৈরি করা বা কোন তথ্য জানানো, অথবা উভয়ই। শুরু থেকেই এই মাধ্যম বৈশ্বিক ব্যবসায়ের উপাদান ছিল। লুমিয়েঁ ভাতৃদ্বয় প্রথম সারা বিশ্বে ক্যামেরাম্যান পাঠান মানুষের আগ্রহ রয়েছে এমন বিষয়ের ছবি তুলতে। ১৯০৮ সালে পাথে নিউজরিল চালু ও বন্টন করেন, এবং প্রথম বিশ্বযুদ্ধ পরবর্তী সময়ে চলচ্চিত্র জনগণের বিনোদনের চাহিদা পূরণ করতে ভূমিকা রাখে। ২০শ শতাব্দীর প্রথম দশকে বিভিন্ন কল্পকাহিনী ও সংবাদচিত্রে সিনেমেটিক প্রোগ্রাম যুক্ত হতে থাকে।
চলচ্চিত্র প্রক্ষেপণ যন্ত্র
চলচিত্র প্রক্ষেপন যন্ত্র হচ্ছে এমন একোটি আলোক অভিক্ষেপন যন্ত্র যার দ্বারা সাদা পর্দার উপর চলচিত্র প্রদর্শন করা যায়। 
সর্বপ্রথম চলচিত্র প্রক্ষেপন যন্ত্রটি ছিল যুপ্রাক্সিস্কোপ যা ব্রিটিশ ফটোগ্রাফার এডুয়ার্ড মাইব্রিজ [Eadweard Muybridge] ১৮৭৯ সালে আবিষ্কার করেছিলেন। যুপ্রাক্সিস্কোপ থেকে কাচের চাক্তির ঘুর্ননের মাধ্যমে আলোকচিত্র প্রদর্শিত হত।
ফার্স্ট ন্যাশনাল পিকচার্স
ফার্স্ট ন্যাশনাল গঠনের চিন্তা করেন থমাস এল ট্যালি। তিনি প্যারামাউন্ট পিকচার্সের অতিরঞ্জিত প্রভাবের প্রতিক্রিয়া হিসেবে ১৯১২ সালে চিন্তা করেন থিয়েটারে সম্মিলিত একটি প্রতিষ্ঠান চলচ্চিত্র ক্রয় করে বা নির্মাণ করে দেশব্যাপী পরিবেশনা করতে পারে। ১৯১৭ সালে ট্যালি ও জেমস ডিক্সন উইলিয়ামস ফার্স্ট ন্যাশনাল এক্‌জিবিটর্স সার্কিট প্রতিষ্ঠা করেন।
দেবদাস (২০১৩-এর চলচ্চিত্র)
১৯৮২ সালে পরিচালক চাষী নজরুল ইসলাম বাংলাদেশে প্রথম দেবদাস নির্মাণ এটি ছিল "সাদা-কালো", এর নাম ভূমিকায় ছিলেন প্রয়াত অভিনেতা বুলবুল আহমেদ, চন্দ্রমুখী ও পার্বতী চরিত্রে ছিলেন কবরী এবং আনোয়ারা। চলচ্চিত্রটি ১৯৮২ সালের জাতীয় চলচ্চিত্র পুরস্কার কয়েকটি বিভাগে মনোনয়নের জন্য জমা দেয়া হয়। কিন্তু জুরিবোর্ড সদস্যরা চলচ্চিত্রিটিকে পুননির্মিত/রিমেক অভিহিত করে কোনো শাখাতেই মনোনয়ন দেয়নি।
বাংলাদেশের সর্বাধিক ব্যবসাসফল চলচ্চিত্রসমূহের তালিকা
বাংলাদেশী চলচ্চিত্র শিল্প ঢালিউড নামে জনপ্রিয়ভাবে পরিচিত। এটি বিশ্বের ১১তম বৃহত্তম চলচ্চিত্র উত্পাদন কেন্দ্র। ঢাকার নবাব পরিবার বাংলাদেশে (তখনের পূর্ব পাকিস্তান) প্রথম চলচ্চিত্র প্রযোজনা করে। সর্বপ্রথম বাংলা চলচ্চিত্রের ছিল "সুকুমারী" (১৯২৮) আর তার পর "দ্যা লাস্ট কিস" (১৯৩১)। কিন্তু সর্বপ্রথম পূর্ণদৈর্ঘ্য চলচ্চিত্র নির্মিত হয় ১৯৫৬ সালে "মুখ ও মুখোশ"। স্বাধীনতার আগে ৬৬-৬৭ থেকেই ভালো সিনেমা নির্মাণ শুরু হয় এবং ১৯৭৩-১৯৮৩ সময়টা বাংলাদেশী চলচ্চিত্রের স্বর্ণযুগ ছিল। এর পর নব্বইয়ের দশকের শুরু অবধি ব্যবসা কিছুটা দমে গেলেও অনেক ভালমানের সিনেমা নির্মাণ হয়েছে। বাংলাদেশের সবচেয়ে ব্যবসাসফল ছবি চারটি হল।
১* "বীর পুরুষ" (১৯৮৮)|মাসুদ পারভেজ পরিচালিত ছবিটি গত ৩০ বছরের রেকর্ড ভংগ করে ১১ কোটি টাকা আয় করে।
২* "বেদের মেয়ে জোসনা" (১৯৮৯)। তোজাম্মেল হক বকুল পরিচালিত ফোক-ফ্যান্টাসিধর্মী চলচ্চিত্রটি মুক্তি পায় এবং ১২ কোটি টাকা আয় করে। এই ছবিটি সর্বকালের সেরা ব্যাবসা সফল ছবি হিসাবে ইতিহাস হয়ে আছে।
৩* " সম্পর্ক "(১৯৯২)।ফজলে হক পরিচালিত পারিবারিক একশান ধর্মী বিগ বাজেটের তারকাসমৃদ্ধ ছবিটি ১০ কোটির মত ব্যাবসা করে।টানা ১২০ সপ্তাহ বক্স অফিস কাপিয়েছিল।
৪* "ভন্ড "(১৯৯৮) সালে ভন্ড ছবিটি মুক্তির সাথে সাথে ৭ কোটি টাকা আয় করে। সর্বসাকুল্য ভন্ড র আয় হবে ১০ কোটি টাকার উপর।এছাড়া এই দশকে বিপ্লব,রুবেলআমার নাম,লৌহমানব,উত্থানপতন,চাদনী,কেয়ামত থেকেকেয়ামত,বিশ্বপ্রেমিক,অগ্নীসন্তান,সপ্নের টিকানা,কালিয়া,ডন,সত্যেরমৃত্যুনেই, কুলি,শান্তকেনমাস্তান এবং ২০০১ সালে'বিচ্চু বাহিনী'ছবিটি ও সর্বসাকুল্য ৮ কোটি টাকা আয় করে। উল্লেখিত ছবিগুলা সেরা ব্যাবসা সফল ছবির তালিকায় স্থান পাবার যোগ্যতা রাখা ইতিহাস সৃষ্টি কারী ছবি।তারপর ২০০০-২০০৭ বাংলাদেশের চলচ্চিত্রের সবচেয়ে খারাপ সময় ছিল। কিন্তু ২০০৮সালের পর বাংলাদেশী ছবির উন্নতি আবার লক্ষ্য করা যাচ্ছে। এই সময়ে এসে প্রিয়া আমার প্রিয়া, মনের মাঝে তুমি ও "মনপুরা" (২০০৯) ছাড়াও "অগ্নি" (২০১৪), "আয়নাবাজি" (২০১৬), "শিকারি" (২০১৬) ও "ঢাকা অ্যাটাক" (২০১৭), "নবাব" (২০১৭) ভালো ব্যবসা করেছে।
গ
চলচ্চিত্রের ইতিহাস
গোড়ার দিকের চলচ্চিত্র ছিল সাদা-কালোয় তোলা, দৈর্ঘ্য ছিল এক মিনিটেরও কম, আর ছিল নির্বাক। ১৮৯০ সাল থেকেই একাধিক শট সম্বলিত, বেশ কয়েক মিনিট দৈর্ঘ্যের ছবি তৈরী হতে থাকে। ১৮৯৮ সালে তৈরী হয় প্রথম ঘূর্ণায়মান ক্যামেরা যা দিয়ে প্যানিং শট নেওয়া সম্ভব ছিল। ১৮৯৭ সালেই প্রথম ফিল্ম ষ্টুডিও তৈরী হয়ে যায়। স্পেশাল এফেক্ট, এক ঘটনাক্রম থেকে অন্য ঘটনাক্রমে ছবির কন্টিন্যুইটি বা অবিচ্ছেদ্যতা বজায় রাখা, ইত্যাদি নানারকম প্রয়োগকৌশলের ব্যবহার শুরু হয়ে যায়।
বলিউড
১৯১৩ সালে প্রযোজক ও পরিচালক দাদাসাহেব ফালকের হাত ধরে যাত্রা শুরু করে বলিউড। সে বছর ৩ মে তাঁর পরিচালিত প্রথম ভারতীয় ছবি রাজা হরিশচন্দ্র মুক্তি পায় করোনেশন সিনেমায়। ছবিটি ছিল নির্বাক। ১৯৩১ সালে আরদেশির ইরানির প্রযোজনায় নির্মিত হয় প্রথম সবাক হিন্দি ছবি আলম আরা।
চলচ্চিত্রের ইতিহাস
১৯০৬ সালে অস্ট্রেলিয়ায় তৈরী "দি স্টোরি অফ দ্য কেলি গ্যাং" ছবিটিকে একাধিক রিল সম্বলিত প্রথম কাহিনীচিত্র বলা হয়। কিংবদন্তীসম কুখ্যাত অপরাধী নেড কেলি (১৮৫৫-১৮৮০)র জীবনী অবলম্বনে তৈরী এই ছবির রিল ছিল ৪০০০ ফুট (প্রায় ১২০০ মিটার) লম্বা, প্রদর্শনের সময়সীমা ছিল এক ঘন্টারও বেশি। ১৯০৬ সালের ২৬শে ডিসেম্বর মেলবোর্নের কলিনস স্ট্রিটে অবস্থিত এথেনিয়াম প্রেক্ষাগৃহে এই ছবির প্রথম প্রদর্শনী হয়, পরে যুক্তরাজ্যে প্রদর্শিত হয় ১৯০৮ এর জানুয়ারিতে।
চলচ্চিত্রের ইতিহাস
১৯৭০ এর দশকের মাঝামাঝি প্রাপ্তবয়স্কদের ছবি প্রদর্শনের জন্য আলাদা প্রেক্ষাগৃহ তৈরী হতে থাকে, আর পর্নোগ্রাফির আইনসম্মত উৎপাদন শুরু হয়। "ডিপ থ্রোট" এর মতো পর্ন ছবি এবং পর্নস্টার লিন্ডা লোভেলাস প্রভূত জনপ্রিয় হন এবং তা থেকে অনুপ্রাণিত হয়ে একই ধরণের প্রচুর ছবি তৈরী হয়। ১৯৮০ তে এসে পর্ন ছবির বাজার বাজার পড়ে যায় কারণ ভিডিও ক্যাসেট প্লেয়ার বাজারে আসায় দর্শকরা বাড়িতে বসেই পর্নের মজা পেয়ে যান।
চলচ্চিত্রের ইতিহাস
ডি ডব্লিউ গ্রিফিথ ছিলেন সেইসময় মার্কিন চলচ্চিত্র শিল্পের স্তম্ভস্বরূপ। দর্শকদের মধ্যে নাটকীয় উত্তেজনা সঞ্চারে তার জুড়ি মেলা ভার ছিল। যুক্তরাষ্ট্রের ক্যালিফোর্নিয়া অঙ্গরাজ্যের লস এঞ্জেলেস শহরের প্রান্তে হলিউড অঞ্চলে তিনিই প্রথম শুটিং করেন আর অচিরেই হলিউড হয়ে ওঠে যুক্তরাষ্ট্র তথা সারা বিশ্বের চলচ্চিত্র শিল্পের প্রাণকেন্দ্র। ১৯২০ সালের মধ্যে যুক্তরাষ্ট্র বিশ্বে চলচ্চিত্র উৎপাদনে শীর্ষস্থান দখল করে নেয়, প্রতি বছর গড়ে কমকরে ৮০০ চলচ্চিত্র নির্মাণ করা হত। সারা বিশ্বে নির্মিত চলচ্চিত্রের ৮২% ই এখানে তৈরী হত। বিশ্বখ্যাত বিনোদন কোম্পানি ওয়ার্নার ব্রাদার্স তৈরী করেন "দ্য জ্যাজ সিঙ্গার", এই ছবিতে প্রথম সিঙ্ক্রোনাইজড বা সমলয় সংলাপ এবং সমলয় সংগীত ব্যবহার করা হয়। ১৯২৭ সালে এই ছবি মুক্তি পাবার সঙ্গেই নির্বাক চলচ্চিত্র যুগের অবসান ঘটে। ১৯২৯ সালের শেষে গিয়ে দেখা যায় হলিউডের প্রায় সমস্ত ছবিই সবাক। তখন অবশ্য শব্দগ্রহণ যন্ত্রের প্রমিতকরণ ঘটেনি, কিন্তু অতিদ্রুত সেটাও হয়ে যায়। শব্দের ব্যবহার শুরু হওয়ার জন্যেই হলিউডের চলচ্চিত্রশিল্প সেই সময়ের মারণ অর্থনৈতিক গ্রেট ডিপ্রেশনের হাত থেকে রক্ষা পায়।
চলচ্চিত্র প্রক্ষেপণ যন্ত্র
এরপর অগাস্ট এবং লুই লুমিয়ার Lumière brothers এরা দুই ভাই সর্বপ্রথম সফল চলচিত্র প্রক্ষেপন যন্ত্রটি আবিষ্কার করেন। তারা ১৮৯৪ সালে তাদের সর্বপ্রথম চলচিত্র Sortie de l'usine Lumière de Lyon ধারন করেন যা তার পরবর্তি বছর জনসম্মুখে প্রদর্শ্ন করা হয়েছিল।
হীরালাল সেন
হীরালাল সেন (১৮৬৬—১৯১৭) ছিলেন একজন বাঙালি চিত্রগ্রাহক, যাঁকে সাধারণত ভারতের প্রথম চলচ্চিত্র নির্মাতাদের একজন বলে গণ্য করা হয়। এছাড়া, তাঁকে ভারতের সর্বপ্রথম বিজ্ঞাপনবিষয়ক চলচ্চিত্রের নির্মাতা বলেও গণ্য করা হয়। সম্ভবতঃ ভারতের প্রথম রাজনীতিক ছবিও তিনিই বানিয়েছিলেন। ১৯১৭ সালে এক অগ্নিকাণ্ডে তাঁর তৈরি সকল চলচ্চিত্র নষ্ট হয়ে যায়।
চলচ্চিত্রের ইতিহাস
যুক্তরাজ্যে ফিল্ম ব্যবসায় নিয়ন্ত্রণের জন্য ১৯০৯ সালে সিনেমাটোগ্রাফ আইন ১৯০৯ পাশ হয়। ফিল্ম তৈরী হত অতিশয় দাহ্য পদার্থ সেলুলোজ নাইট্রেট দিয়ে, প্রদর্শন কখনও হত অস্থায়ী ছাউনিতে, আর প্রদর্শনে ব্যবহার হত লাইমলাইট, সবমিলিয়ে অগ্নিকাণ্ডের আশঙ্কা থেকেই যেত। নতুন আইনে প্রেক্ষাগৃহ নির্মাণের নিয়মকানুন কঠোর করা হয়, অভিক্ষেপণ যন্ত্রকে অগ্নি-নিরোধক পরিবেশে রাখা বাধ্যতামূলক করা হয়।
অরসন ওয়েলস
২০০২ সালে ব্রিটিশ ফিল্ম ইনস্টিটিউট চলচ্চিত্র সমালোচক ও পরিচালকদের মতামতের ভিত্তিতে সর্বকালের সেরা চলচ্চিত্রকারদের তালিকা তৈরি করে যেখানে অরসন ওয়েলসকে দেয়া হয় প্রথম স্থান। এছাড়া আরও অনেক সমালোচকদের জরিপ ও তালিকায় তাকে সর্বকালের সেরা চলচ্চিত্রকার হিসেবে আখ্যায়িত করা হয়েছে। সিনেমায় অভিনেতা হিসেবেও তিনি বিশেষ নাম কুড়িয়েছিলেন। অনেক সিনেমার মুখ্য চরিত্রে নিজেই অভিনয় করতেন। তার গলার মন্দ্রস্বরটি সবার বেশ পরিচিত ছিল। অ্যামেরিকান ফিল্ম ইনস্টিটিউট সর্বকালের সেরা মার্কিন অভিনেতাদের তালিকায় তাকে ১৬তম অবস্থানে রেখেছে। এছাড়া মঞ্চে শেক্সপিয়ারীয় অভিনেতা হিসেবে তার খ্যাতি ছিল, পাশাপাশি আবার জাদুকর হিসেবেও পরিচিত ছিলেন। দ্বিতীয় বিশ্বযুদ্ধের বছরগুলোতে ভ্যারাইটি শো দলের সাথে ঘুরে ঘুরে বিভিন্ন স্থানে জাদু দেখিয়ে বেড়াতেন।
অসমীয়া চলচ্চিত্র
অসমের প্রথম চলচ্চিত্রটি নির্মাণ করেন জ্যোতিপ্রসাদ আগরওয়ালা ১৯৩৫ সালে যেটির নাম ছিল জয়মতী। জয়মতী ছবিটির মাধ্যমেই অসমের চলচ্চিত্র জগৎ্ যাত্রা শুরুকরে। সেইথেকে অনেক উত্থান-পতনের পর অহমীয়া চলচ্চিত্র আজকের রূপধারণ করেছে। বর্তমানে এখানে প্রচুর পরিমাণে সমান্তরাল ধারার ছবির নির্মাণ হয়। ড. ভবেন্দ্ৰ নাথ শইকীয়া, জাহ্নু বড়ুয়াদের মত পরিচালকরা সমান্তরাল ধারার ছবি নির্মাণে সিদ্ধহস্ত। অসমীয়া চলচ্চিত্রের ইতিহাস পুরনো এবং রাষ্ট্রীয় স্তরের অনেকগুলি পুরস্কার পেলেও আন্তর্রাষ্ট্রীয় স্তরে অসমীয়া চলচ্চিত্র কোনো প্রভাব বিস্তার করতে পারেনি।
বর্তমানে অসমীয়া চলচ্চিত্র অনেক সমস্যায় জর্জরিত, এর প্রধান কারণ হিন্দি ছবির প্রভব।
পশ্চিমবঙ্গের চলচ্চিত্র
হীরালাল সেন বাংলার অন্যতম সম্মানিত ব্যক্তি যিনি ভারতের প্রথম চলচ্চিত্র পরিচালক। তখনকার সব চলচ্চিত্রই ছিল নির্বাক।
বাংলাদেশের চলচ্চিত্র
এফডিসি প্রতিষ্ঠার পরে চলচ্চিত্র নির্মাণের সুযোগ সৃষ্টি হওয়ায় অনেক যোগ্য ব্যক্তি এগিয়ে আসেন। ১৯৫৯ সালে ফতেহ লোহানীর "আকাশ আর মাটি", মহিউদ্দিনের "মাটির পাহাড়", এহতেশামের "এদেশ তোমার আমার" এই তিনটি বাংলা চলচ্চিত্র ছাড়াও এ.জে. কারদারের "জাগো হুয়া সাভেরা" উর্দু চলচ্চিত্র নির্মিত হয়। বাংলাদেশের চলচ্চিত্রের শুরুর দশকে নির্মিত ৫টি চলচ্চিত্রের প্রতিটিই নানান সীমাবদ্ধতা সত্ত্বেও শিল্পমানে উত্তীর্ণ বলেই চলচ্চিত্রবোদ্ধারা মনে করেন। অর্থাৎ আমাদের চলচ্চিত্রের অভিযাত্রা শুরু হয়েছিল শুদ্ধতার অঙ্গীকার নিয়েই। উল্লেখযোগ্য চলচ্চিত্রও তৈরি হয়েছে সেই শুরু থেকে আজ পর্যন্ত। বেবী ইসলামের তানহাও উর্দু ভাষার নির্মিত। এটি ১৯৬০ সালে সেন্সর সার্টিফিকেট পায় কিন্তু মুক্তি পায় কিন্তু মুক্তি পায় ১৯৬৪ সালে।
চার্লি চ্যাপলিন
১৯১৯ সালে তিনি সহ-প্রতিষ্ঠাতা হিসেবে পরিবেশনা প্রতিষ্ঠান ইউনাইটেড আর্টিস্ট্‌স গঠন করেন, যার ফলে তিনি তাঁর চলচ্চিত্রের উপর পূর্ণ নিয়ন্ত্রণ লাভ করেন। তাঁর নির্মিত প্রথম পূর্ণদৈর্ঘ্য চলচ্চিত্র হল "দ্য কিড" (১৯২১), পরবর্তীতে তিনি "আ ওম্যান অব প্যারিস" (১৯২৩), "দ্য গোল্ড রাশ" (১৯২৫) এবং "দ্য সার্কাস" (১৯২৮) চলচ্চিত্র নির্মাণ করেন এবং এসব চলচ্চিত্রে অভিনয়ও করেন। ১৯৩০ এর দশকে তিনি সবাক চলচ্চিত্র নির্মাণ করার প্রস্তাব ফিরিয়ে দেন এবং নির্বাক "সিটি লাইট্‌স" (১৯৩১) ও "মডার্ন টাইমস" (১৯৩৬) নির্মাণ করে প্রশংসিত হন। চ্যাপলিন তাঁর পরবর্তী চলচ্চিত্র "দ্য গ্রেট ডিক্টেটর" (১৯৪০) এ অতিমাত্রায় রাজনৈতিক হয়ে ওঠেন এবং আডলফ হিটলারকে ব্যঙ্গ করেন। ১৯৪০ এর দশকে চ্যাপলিনকে নিয়ে বিতর্ক শুরু হয় এবং তাঁর জনপ্রিয়তা কমতে থাকে। তিনি সমাজতান্ত্রিকদের প্রতি সহানুভূতিসম্পন্ন বলে অভিযোগ ওঠে, পাশাপাশি তাঁর বিরুদ্ধে পিতৃত্বের মামলা চলাকালে তিনি কম বয়সী অপর এক মহিলাকে বিয়ে করায় তাঁকে নিয়ে নেতিবাচক প্রচারণা শুরু হয়। তাঁর বিরুদ্ধে এফবিআইয়ের তদন্ত শুরু হলে তিনি মার্কিন যুক্তরাষ্ট্র ছেড়ে সুইজারল্যান্ডে চলে যান এবং সেখানে বসবাস শুরু করেন। তিনি তাঁর পরবর্তী চলচ্চিত্রগুলোতে তাঁর ট্রাম্প সত্তা বিসর্জন দেন এবং "মঁসিয়ে ভের্দু" (১৯৪৭), "লাইমলাইট" (১৯৫২), "আ কিং ইন নিউ ইয়র্ক" (১৯৫৭) এবং "আ কাউন্টেস ফ্রম হংকং" (১৯৬৭) চলচ্চিত্র নির্মাণ করেন।
কৌতুকাভিনয়
১৯শ শতাব্দীর শেষের দিকে চলচ্চিত্রের আবির্ভাব এবং পরে ২০শ শতাব্দীতে বেতার ও টেলিভিশন আবিস্কৃত হলে সাধারণ জনগণের কাছে কৌতুকাভিনেতাগণ পৌঁছাতে সক্ষম হয়। চার্লি চ্যাপলিন তাঁর নির্বাক চলচ্চিত্র দিয়ে সারা বিশ্বে পরিচিত হয়ে ওঠেন। নির্বাক রীতি আরও বেশি প্রসার লাভ করে ২০শ শতাব্দীতে মার্সেল মার্সিউর মত মুখাভিনেতা ও মিস্টার বিনখ্যাত রোয়ান অ্যাটকিনসনদের মত অভিনয়শিল্পীদের কল্যাণে। সার্কাসে সঙয়ের রীতিও চলতে থাকে, যেমন যুক্তরাষ্ট্রে বোজো দ্য ক্লাউন ও রাশিয়ায় ওলেগ পপভ। বেতারও দ্বিতীয় বিশ্বযুদ্ধের পর গুন শো দিয়ে নতুন সম্ভাবনা নিয়ে আসে। মার্কিন চলচ্চিত্রের মাধ্যমে বিংশ শতাব্দীর মাঝামাঝি সময়ে সারা বিশ্বে প্রসিদ্ধ কৌতুক অভিনয়শিল্পী লরেল ও হার্ডি, থ্রি স্টুজেস, অ্যাবট ও কস্টেলো, ডিন মার্টিন, জেরি লুই এবং বব হোপরা আসেন। এছাড়া জর্জ কার্লিন, রবিন উইলিয়ামস ও এডি মার্ফিদের মত অভিনয়শিল্পীরা আসেন এই শতাব্দীর শেষের দিকে। হলিউডে অনেক আন্তর্জাতিক মানের প্রতিভাবানরা আকৃষ্ট হন, যেমন ব্রিটিশ অভিনেতা পিটার সেলারস, ডুডলি মুর, ও সাচা ব্যারন কোহেন, কানাডীয় অভিনেতা ড্যান আইকরয়েড, জিম ক্যারি ও মাইক মেয়ারস এবং মার্কিন কৌতুকাভিনেতা পল হোগান, যিনি ক্রকোডাইল ডান্ডি চলচ্চিত্রের জন্য প্রসিদ্ধ। সৃজনশীল কৌতুকাভিনয়ের অন্যান্য স্থান হল হংকংয়ের চলচ্চিত্র, বলিউড, ফ্রান্সের প্রহসন।
চলচ্চিত্রের ইতিহাস
ফ্রান্সের প্যাথে কোম্পানির শুটিং এর হাত ধরে রাশিয়াতে চলচ্চিত্র শিল্পের পত্তন ঘটে ১৯০৮ সালে। পরে আলেক্সান্ডার দ্রানকোভ আর আলেক্সান্ডার খানহনকভ খাঁটি রুশ ফিল্ম কোম্পানি শুরু করেন। ১৯১৮ পর্যন্ত এই কোম্পানিই ছিল রাশিয়ার সর্ববৃহৎ ফিল্ম কোম্পানি।
চলচ্চিত্রের ইতিহাস
সামগ্রিকভাবে বিংশ শতকের প্রথম দশক থেকেই ফ্রান্স বাদে বাকি ইউরোপীয় দেশগুলোর বাজারের সিংহভাগ ছিল মার্কিন চলচ্চিত্রের দখলে। এমনকি ফ্রান্সেও মার্কিন দাপটে স্থানীয় নির্মাতারা কোনঠাসা হতে শুরু করেছিলেন। তাই যদি প্রথম বিশ্বযুদ্ধ নাও ঘটত, মার্কিন চলচ্চিত্র পুরো পৃথিবীতেই প্রভাব বিস্তার করে ফেলত। কিন্তু যুদ্ধের ফলে ইউরোপের দশা হয় করুণ, আর টেকনিকালার ইত্যাদি প্রযুক্তিগত উৎকর্ষের জন্য মার্কিন ছবিগুলি উত্তরোত্তর আরও আকর্ষণীয় হয়ে উঠে গোটা বিশ্বের বাজার দখল করে ফেলে।
নাস্তিক চলচ্চিত্র উৎসব
নাস্তিক চলচ্চিত্র উৎসব হল প্রতিবছর আয়োজিত আমেরিকা তথা বিশ্বের প্রথম চলচ্চিত্র উৎসব যেখানে ফিচার ফিল্ম, পূর্ণদৈর্ঘ্য চলচ্চিত্র, স্বল্পদৈর্ঘ্য চলচ্চিত্র এবং বিশেষ সম্প্রদায়ের জন্য নির্মিত অ্যানিমেটেড ফিল্ম প্রদর্শিত হয়। ২০০৯ সালে শুরু হওয়া এই চলচ্চিত্র উৎসব স্থাপনা ডেভ ফিজরাল্ড, হাঙ্ক পেল্লিসিয়র ও বেরোনিকা চাটার দ্বারা হয়।
ব্রজেন বরুয়া
১৯৫৬ সালে মুক্তিপ্রাপ্ত ভ্রাতৃ নিপ বরুয়ার চলচ্চিত্র স্মৃতির পরশ নামক চলচ্চিত্রে গীত পরিবেশন করে ব্রজেন বরুয়া প্রথম চলচ্চিত্র জগতে প্রবেশ করেন। এই চলচ্চিত্রে দুইটি হিন্দী সংগীত সংযোগ করা হয়। সংগীত দুইটি লিখেন ডঃ বীরেন্দ্র নাথ দত্ত। চলচ্চিত্রটি সংগীতের জন্য যথেষ্ট জনপ্রিয়তা অর্জন করে। 
১৯৬৩ সনে মুক্তিপ্রাপ্ত ইটো সিটি বহুতো কৌতুক চলচ্চিত্রের মাধ্যমে তিনি নিজেকে পরিচালক রুপে আত্মপ্রকাশ করেন। এই চলচ্চিত্রে চার্লি চ্যাপলিনের চরিত্র প্রকাশ পায়। তাঁর দ্বিতীয় চলচ্চিত্র ডক্তর বেজবরুয়া। সেই সময়ে অসমীয়া ছবি কলকাতায় নির্মিত হত। তিনি প্রথম ছবি কলকাতায় নির্মাণ করেন যদিও জ্যোতিপ্রসাদ আগরওয়ালার মত তিনিও অসমে ছবি নির্মাণের পরিকল্পনা করেন। ৩৭ জন ব্যক্তিকে ডক্তর বেজবরুয়ার ছবি কাহিনী পড়ে শুনান ও আলোচনা করে অসমে ছবি নির্মাণের কার্য আরম্ভ করেন। স্থানীয় মঞ্চ ও অন্যান্য অনুষ্ঠানে কর্মরত যুবকদের তিনি ছবি নির্মাণের প্রশিক্ষন দিয়ে বিভিন্ন দায়িত্ব অর্পন করেন। ব্রজেন বরুয়ার এই বিপ্লবি চিন্তাধারার ফলে পরবর্ত্তী সময়ে অসমের চলচিত্র পরিচালক-প্রয়োজক ছবি নির্মাণের জন্য কলকাতার পরিবর্তে অসমে নির্মাণ করার সিদ্ধান্ত নেন। রমেন বরুয়া সংগীত পরিচালনা করার জন্য ছবিটির গীত জনপ্রিয়তা লাভ করে।
স্ট্যানলি কুবরিক
স্ট্যানলি কুবরিক (; জুলাই ২৬, ১৯২৮ – মার্চ ৭, ১৯৯৯) ছিলেন মার্কিন চলচ্চিত্র পরিচালক, চিত্রনাট্যকার, প্রযোজক, চিত্রগ্রাহক, সম্পাদক, এবং আলোকচিত্রী। তিনি একাডেমি পুরস্কার বিজয়ী মার্কিন চলচ্চিত্র পরিচালক ও প্রযোজক। তাঁকে চলচ্চিত্রের ইতিহাসের সর্বাপেক্ষা সৃজনশীল ও প্রভাবশালী নির্মাতাদের একজন হিসাবে গণ্য করা হয়। কুবরিকের চলচ্চিত্রের অধিকাংশই বিশ্ববিখ্যাত সাহিত্যকর্মের চিত্ররূপ। তাঁর চলচ্চিত্রে নিখুঁত কারিগরি কৌশল প্রকাশ পেয়েছে। অনেক ক্ষেত্রে তিনি চলচ্চিত্রে ব্যবহৃত অনেক কারিগরি কৌশল উদ্ভাবন করেছেন। তাঁর চলচ্চিত্রের একটি প্রধান বৈশিষ্ট হল খুব কাছ থেকে তোলা ক্লোজ-আপ , যাতে অভিনেতার মুখভঙ্গি ও আবেগ প্রকাশ পায়। এছাড়া তিনি তাঁর ছবিতে জুম লেন্স, এবং উচ্চাঙ্গ যন্ত্রসঙ্গীতের ব্যাপক প্রয়োগ ঘটিয়েছেন। তিনি সুদীর্ঘ চলচ্চিত্র জীবনে মাত্র ১৬টি পূর্ণদৈর্ঘ্য চলচ্চিত্র নির্মাণ করেছেন। তার প্রায় সবগুলো সিনেমাই বিশ্ব চলচ্চিত্রে বিশেষ প্রভাব বিস্তার করেছে। তার সিনেমা ক্যারিয়ারের মূল বৈশিষ্ট্য বলা যায় বিভিন্নতাকে। বিভিন্ন ধরণের ছবি বানিয়েছেন এবং প্রায় সবগুলোই যার যার জনরে শ্রেষ্ঠত্ব বজায় রেখেছে।
চলচ্চিত্র
চলচ্চিত্র এক প্রকারের দৃশ্যমান বিনোদন মাধ্যম। চলমান চিত্র তথা "মোশন পিকচার" থেকে চলচ্চিত্র শব্দটি এসেছে। এটি একটি বিশেষ শিল্প মাধ্যম। বাস্তব জগতের চলমান ছবি ক্যামেরার মাধ্যমে ধারণ করে বা এনিমেশনের মাধ্যমে কাল্পনিক জগৎ তৈরি করে চলচ্চিত্র নির্মাণ করা হয়। চলচ্চিত্রের ধারণা অনেক পরে এসেছে, ঊনবিংশ শতকের শেষ দিকে। আর এনিমেশন চিত্রের ধারণা এসেছে আরও পরে। বাংলায় চলচ্চিত্রের প্রতিশব্দ হিসেবে ছায়াছবি, সিনেমা, মুভি বা ফিল্ম শব্দগুলো ব্যবহৃত হয়।
মার্টিন স্কোরসেজি
বন্ধু জর্জ লুকাস, ফ্রান্সিস ফোর্ড কপোলা, স্টিভেন স্পিলবার্গ ও ব্রায়ান ডি পালমাদের সাথে হলিউড নিউ ওয়েব সিনেমার সৃষ্টির ইতিহাসে সবচেয়ে গুরুত্বপূর্ণ এবং প্রভাবশালী চলচ্চিত্র নির্মাতাদের একজন মার্টিন স্কোরসেজি। ১৯৯০ সালে তিনি চলচ্চিত্র ফাউন্ডেশন, একটি অলাভজনক চলচ্চিত্র সংরক্ষণ প্রতিষ্ঠান প্রতিষ্ঠা করেন এবং ২০০৭ সালে তিনি বিশ্ব চলচ্চিত্র ফাউন্ডেশন প্রতিষ্ঠা করেন।
চলচ্চিত্র
১৮৯৪ সালের দিকেই ডিকসন শব্দ এবং ছবি একসাথে ধারণের পরীক্ষা শুরু করেছিলেন। কিন্তু তার সে প্রচেষ্টাকে এড়িয়ে গিয়ে নির্বাক চলচ্চিত্র প্রাধান্য বিস্তার করে এবং জনমনে বিশেষ ছাপ ফেলতে সক্ষম হয়। ঊনবিংশ শতকের শেষ পর্যন্ত নির্বাক চলচ্চিত্রই ছিল একমাত্র চলমান শিল্প মাধ্যম। বিংশ শতকের শুরুতে চলচ্চিত্র বর্ণনামূলক ধারায় রূপ নিতে শুরু করে। অনেকগুলো দৃশ্যকে একসাথে জোড়া লাগিয়ে এবং প্রত্যেকটির জন্য বর্ণনাভঙ্গি নির্দিষ্ট করে, প্রচার করা হতে থাকে। ধীরে ধীরে দৃশ্যগুলোকে বিভিন্ন আক্র এবং কোণ থেকে নেয়া অনেকগুলো শটে ভাগ করা হয়। এছাড়া চলমান ক্যামেরার মাধ্যমে চলচ্চিত্র গল্প ফুটিয়ে তোলার কৌশল আবিষ্কৃত হয়। তখনও ছবি নির্বাক ছিল। কিন্তু, প্রতিটি শটের সাথে মিল রেখে সঙ্গীত এবং বাজনা বাজানোর জন্য সিনেমা হলে বা মঞ্চে অর্কেস্ট্রা দল থাকতো। বড় বড় প্রযোজনা কোম্পানিগুলো এসবের ব্যবস্থা করতো।
পশ্চিমবঙ্গের চলচ্চিত্র
প্রথম সবাক চলচ্চিত্র নির্মিত হয় ১৯৩০এর শুরুর দিকে। চলচ্চিত্রগুলো উর্দু কিংবা ফারসি ভাষায় নির্মিত হতো যাতে বড় বাজার ধরতে পারে। একটি ফিল্ম ইন্ডাস্ট্রি ছিল ইস্ট ইন্ডিয়া ফিল্ম কোম্পানি। প্রথম সবাক বাংলা চলচ্চিত্র হচ্ছে 'জামাই ষষ্ঠী' যেটি ১৯৩১ সনে নির্মিত হয়। প্রথম দিককার জনপ্রিয় অভিনেতা ছিলেন প্রমথেশ বড়ুয়া ও দেবকী বোস। প্রমথেশ বড়ুয়া চলচ্চিত্র পরিচালনা করে ইন্ডাস্ট্রিতে নতুন মাত্রা যোগ করেন। দেবকীও চলচ্চিত্র পরিচালনা করেন। তিনি ১৯৩২ সালে 'চণ্ডীদাস' নির্মাণ করেন। চলচ্চিত্রটি শব্দব্যবস্থার জন্য উল্লেখযোগ্য কারণ শব্দগ্রহণকারী মুকুল বোস ডায়লগ স্পেস আউট ও ফ্রিকুয়েন্সি মডুলেশন সমস্যার সমাধান করতে পেরেছিলেন।
চলচ্চিত্রের ইতিহাস
প্রথম বিশ্বযুদ্ধের শুরুর দিকেও ফরাসী ও ইতালীয় ছবিগুলির বিশ্বব্যাপী জনপ্রিয়তা বজায় ছিল, কিন্তু ঐ যুদ্ধই ইউরোপের চলচ্চিত্র শিল্পকে প্রায় ধ্বংস করে দেয়। আমেরিকার চলচ্চিত্র শিল্প ততদিনে ক্যালিফোর্নিয়ায় পাকাপাকিভাবে স্থানান্তরিত আর হলিউড নামে সর্বজনবিদিত। ঐ সময় থেকেই হলিউড বিশ্ব চলচ্চিত্রে একমেবদ্বিতীয়ম হয়ে দাঁড়ায়, চলচ্চিত্র নির্মাণ এবং বিশ্বজুড়ে রফতানির প্রধান কেন্দ্র হিসেবে নিজেকে প্রতিষ্ঠিত করে নেয়।
চলচ্চিত্রের ইতিহাস
ঊনবিংশ শতকের শেষের দিকেই একাধিক শট সম্বলিত ছবি তৈরী হওয়া শুরু হয়। তবে এই ছবিগুলিকে অবিচ্ছিন্ন চলচ্চিত্র বলা যায়না, আলাদা আলাদা দৃশ্যের ফাঁকে ফাঁকে গোঁজা থাকত স্লাইড, বক্তৃতা বা গানবাজনা, যাতে করে প্রদর্শনীর সময় বাড়ত, কখনো কখনো গিয়ে দাঁড়াত নব্বই মিনিট। বিশ্বের একেবারে প্রথম কাহিনীচিত্রগুলোর মধ্যে অন্যতম হল "দি ফেয়ারি অফ দ্য ক্যাবেজেস" (১৮৯৬), ছবিটি তৈরী করেন ফরাসী মহিলা পরিচালক এলিস গি। ১৮৯৭ তে জর্জ মেলিয়েজ গ্রেকো-টার্কিশ যুদ্ধ নিয়ে একটি ছবির প্রদর্শন করেন। তবে ছবিতে এক দৃশ্য থেকে অন্য দৃশ্যে কোনো অবিচ্ছেদ্যতা ছিলনা। ১৮৯৮ তে মেলিয়েজের "সিন্ডারেলা" ছবিতেও কোনো দৃশ্যপরম্পরা ছিলনা। আগে থেকেই গল্পটা দর্শকের না জানা থাকলে দর্শককে উপস্থাপকের উপরই নির্ভর করতে হত।
চলচ্চিত্রে সত্যিকারের কন্টিন্যুইটি বা অবিচ্ছেদ্যতা রক্ষার পথিকৃৎ হলেন অগ্রণী বৃটিশ নির্মাতা রবার্ট ডবলিউ. পল। পলের তৈরী "কাম এলং, ডু!" ছবিকেই প্রথম সম্পাদিত ছবি হিসেবে স্বীকৃতি দেওয়া হয়। ১৮৯৮ সালে তৈরী এই ছবিতেই প্রথম দুটো শট কে জোড়া লাগিয়ে ঘটনার ধারাবাহিকতা রক্ষা করার চেষ্টা করা হয়েছিল। প্রথম দৃশ্যে এক প্রবীণ যুগলকে দেখা গেল মধ্যাহ্নভোজন সেরে একটি শিল্পকলা প্রদর্শনীকক্ষের বাইরে থেকে দরজা দিয়ে ভেতরে ঢুকতে, আর পরের দৃশ্যেই দেখা গেল তারা প্রদর্শনীকক্ষের ভেতরে কী কী করছেন। পল এর ‘সিনেমাটোগ্রাফ ক্যামেরা নং ১’ ছিল প্রথম ক্যামেরা যাতে ফিল্মের কোনো অংশ একবার এক্সপোজ করে আবার ঘুরিয়ে নিয়ে এসে দ্বিতীয়বারও এক্সপোজ করা যেত। এই প্রয়োগকৌশলের ব্যবহার দেখা যায় তার ১৯০১ সালে নির্মিত "স্ক্রুজ, অর, মার্লে’স গোস্ট" ছবিতে।
চলচ্চিত্রের ইতিহাস
যাত্রা শুরুর এগারো বছরের মধ্যেই চলচ্চিত্র তার অভিনবত্ত্ব কাটিয়ে উঠে এক বিশালায়তন বিনোদনশিল্পে পরিণত হয়। প্রথমে যা ছিল ব্যক্তিগত উদ্যোগে তৈরী একটিমাত্র চলমান দৃশ্য, পরবর্তীতে তাইই পরিণত হয় বৃহদাকার কোম্পানির দ্বারা প্রস্তুত বহুদৃশ্যসম্বলিত দীর্ঘায়তন শিল্পজাত পণ্যে। ১৯০০ এর সময় থেকেই নির্মাতারা প্রাথমিক স্তরের সম্পাদনাসহ আখ্যানধর্মী ছবি বানাতে শুরু করেন।
চলচ্চিত্র
হলিউডের উত্থানের মাধ্যমে মার্কিন যুক্তরাষ্ট্রে চলচ্চিত্র বিকশিত হয়ে উঠলেও প্রথম বিশ্বযুদ্ধের কারণে ইউরোপে এই শিল্পটি ততোটা বিকশিত হয়ে উঠতে পারেনি। অবশ্য ১৯২০-এর দশক থেকে সের্গে আইজেনস্টাইন, এফ ডব্লিউ মার্নো এবং ফ্রিৎস ল্যাং এর মতো ইউরোপীয় পরিচালকরা ডি ডব্লিউ গ্রিফিথ, চার্লি চ্যাপলিন, বুস্টার কিটন প্রমুখ মার্কিন পরিচালক ও অভিনেতাদের সাথে মিলে ইউরোপে চলচ্চিত্র বিস্তারের কাজ শুরু করেন। এই দশকেই প্রযুক্তির উন্নয়নের কারণে চলচ্চিত্রের শটগুলোর সাথে ঐকতান বজায় রেখে শব্দ, সঙ্গীত এবং কথোপকথন যুক্ত করা সম্ভব হয়। উদ্ভব হয় সবাক চলচ্চিত্রের। ইংরেজতে এগুলোকে "টকিং পিকচার" বা সংক্ষেপে "টকি" (talky) বলা হতো।
চলচ্চিত্রের ইতিহাস
ফরাসী পরিচালক জর্জ মেলিয়েজ ১৮৯৭ সালের মে মাসে প্যারিসের উপকণ্ঠে একটি ফিল্ম ষ্টুডিও গড়ে তোলেন। একেবারে প্রাথমিক যুগে তৈরী স্টুডিওগুলোর মধ্যে এটি ছিল অগ্রগণ্য। স্থিরচিত্রের জন্য বানানো বৃহদাকার স্টুডিওগুলোর আদলে তৈরী এই স্টুডিওর তিনদিক ছিল কাঁচ দিয়ে ঘেরা, ছাদেও ছিল কাঁচের আচ্ছাদন, আর রৌদ্রকরোজ্জ্বল দিনে আলো ডিফিউজ করার জন্য পাতলা সুতির কাপড়ে ছাদ ঢেকে নেওয়ারও ব্যবস্থা ছিল। ১৮৯৬ থেকে শুরু করে মেলিয়েজ পাঁচশোরও বেশি ছোট ছবি প্রযোজনা, পরিচালনা, আর পরিবেশনা করেন। এর বেশিরভাগই ছিল এক দৃশ্যের ছবি, একটিমাত্র টানা শটে তোলা। মেলিয়েজের কাজ থেকে বোঝা যায় যে তিনি মঞ্চ এবং চলচ্চিত্রের মধ্যে সাদৃশ্য টানার চেষ্টা করতেন। তবে তিনি বুঝতেন যে চলচ্চিত্র এমন এক বিশেষ দৃশ্যানুভূতি দিতে পারে মঞ্চে যা কখনোই সম্ভব নয়।
ফার্স্ট ন্যাশনাল পিকচার্স
ফার্স্ট ন্যাশনাল থেকে মুক্তি পাওয়া প্রথম চলচ্চিত্র হল ১৯১৬ সালের ব্রিটিশ চলচ্চিত্র "দ্য মাদার অব ডার্টমুর"। ১৯১৭ থেকে ১৯১৮ সালে কোম্পানিটি ম্যারি পিকফোর্ড ও চার্লি চ্যাপলিনের সাথে চুক্তি করেন। চ্যাপলিনের সাথে তাদের চুক্তি ছিল চলচ্চিত্রের ইতিহাসে প্রথম মিলিয়ন মার্কিন ডলারের চুক্তি। চ্যাপলিন তাদের সাথে চুক্তিবদ্ধ হওয়ার পর চলচ্চিত্র মুক্তির জন্য নির্দিষ্ট সময়ের পরিবর্তে তার ইচ্ছামত সময় পেতেন। কিন্তু "দ্য কিড" (১৯২১) নির্মাণে তিনি এত সময় নেন যে কোম্পানিটি সময়ের ব্যাপারে অভিযোগ করতে শুরু করে। চ্যাপলিন প্রদর্শকদের স্টুডিওতে আমন্ত্রণ জানান এবং তারা এই কাজ দেশে মুগ্ধ হন, বিশেষ করে শিশুশিল্পী জ্যাকি কুগানের অভিনয় দেখে, এবং তারা ধৈর্য ধরতে রাজি হন। তাদের ধৈর্যের ফলও তারা পান, "দ্য কিড" সমালোচনামূলক ও বক্স অফিসে সাফল্য অর্জন করে।
জাপানের চলচ্চিত্র
জাপানের চলচ্চিত্র (日本映画 "নিহান ইগা", যা ঘরোয়াভাবে 邦 画 "হোগা", "ঘরোয়া সিনেমা" নামে পরিচিত) এর একটি ইতিহাস আছে যা ১০০ বছরেরও বেশি সময় ধরে ছড়িয়েছে। জাপান বিশ্বের অন্যতম প্রাচীন এবং বৃহত্তম চলচ্চিত্র শিল্পের একটি; ২০১০ সালের হিসাব অনুযায়ী এটির উৎপাদনকারী চলচ্চিত্রের সংখ্যা বিশ্বে চতুর্থতম। ২০১১ সালে জাপান ৪১১ টি ফিচার চলচ্চিত্র তৈরি করে যার আয়ের পরিমাণ ২৩.৩৮ বিলিয়ন মার্কিন ডলার যা একটি বক্স অফিসের ৫৪.৯% অর্জন করে। ১৮৯৭ সালে যখন প্রথম বিদেশী ক্যামেরা ম্যান জাপানে আসে তখন থেকে সিনেমা তৈরি করা হচ্ছে। এশিয়ার সেরা চলচ্চিত্রগুলির একটি দৃশ্য এবং সাউন্ড লিস্টে, জাপানীজ কাজগুলি শীর্ষ ১২ টির মধ্যে আটটি করেছে, সঙ্গে টোকিও স্টোরি (১৯৫৩) যার স্থান এক নম্বরে। জাপান শ্রেষ্ঠ বৈদেশিক ভাষা চলচ্চিত্রের জন্য চারবার একাডেমি অ্যাওয়ার্ড জিতেছে, অন্য কোনও এশিয়ান এশিয়ান দেশের চেয়ে বেশি।
চলচ্চিত্র সম্পাদনা
অন্যান্য চলচ্চিত্র নির্মাতারা ব্রাইটন স্কুলের এই ধ্যানধারণাগুলি গ্রহণ করেন। এদের মধ্যে ছিলেন আমেরিকার চলচ্চিত্র নির্মাতা এডউইন এস. পোর্টার। তিনি ১৯০১ সালে এডিসন উৎপাদন কারখানা র হয়ে ছবি তৈরী করতে শুরু করেন। অনেকগুলো ছোটখাটো গৌণ ছবি বানানোর পর ১৯০৩ সালে তিনি বানালেন "লাইফ অফ অ্যান অ্যামেরিকান ফায়ারম্যান"। এই ছবিটি আমেরিকায় নির্মিত প্রথম ছবি যাতে গল্পের প্লটের অস্তিত্ব ছিল, ঘটনাপ্রবাহ বর্ণনা ছিল, এমনকি ক্লোজ-আপের সাহায্যে খুব কাছ থেকে দেখানো হয়েছিল হাত দিয়ে ফায়ার-অ্যালার্ম বাজানো হচ্ছে। এই ছবিতে সাতটি দৃশ্য নয়টি শটের সাহায্যে বর্ণনা করা হয়েছিল। জর্জ মেলিয়েজ এর মতো তিনিও শটের মাঝখানে ডিজল্ভ সম্পাদনা রীতি ব্যবহার করতেন আর একই ঘটনা ঘনঘন ডিজল্ভ দিয়ে জুড়ে দিতেন। ঐ ১৯০৩ সালেই তিনি বানান প্রায় বারো মিনিট দৈর্ঘ্যের ছবি "দ্য গ্রেট ট্রেন রবারি", যাতে মোট কুড়িটি আলাদা আলাদা শট ছিল। ছবির অন্তর্দৃশ্য ও বহির্দৃশ্য গ্রহণ করা হয়েছিল দশটি বিভিন্ন স্থানে, আর দুটি আলাদা জায়গায় দুটি আলাদা ঘটনাপ্রবাহ একই সময়ে চলছে বোঝাতে ক্রস-কাটিং সম্পাদনা রীতি অনুসরণ করা হয়েছিল।
দক্ষিণ ভারতের চলচ্চিত্র
যদিও দীর্ঘ সময়ের জন্য স্বাধীনভাবে দক্ষিণ ভারতের চলচ্চিত্রের উন্নত হওয়ার সঙ্গে চলচ্চিত্র নির্মাতাদের এবং প্রযুক্তিবিদদের ব্যাপক অভিব্যক্তি হিসেবে বিশ্বায়নের যুগে ভারতীয় চলচ্চিত্রে এই নতুন পরিচয়কে আকৃতি দিতে সাহায্য করেছিল। এই চলচ্চিত্র শিল্পটি "সাউথ ইন্ডিয়ান ফিল্ম চেম্বার অফ কমার্স" দ্বারা নিয়ন্ত্রিত হয়। তেলেগু ও তামিল চলচ্চিত্র মিলিত ভাবে দক্ষিণ ভারতের চলচ্চিত্র শিল্প রাজস্বের ৩৬% প্রতিনিধিত্ব করে। 
১৮৯৭ সালে, ইউরোপীয় প্রদর্শনীকারীরা প্রথমে মাদ্রাজের ভিক্টোরিয়া পাবলিক হলয়ে স্বল্পদৈর্ঘ্যের নীরব চলচ্চিত্রগুলির একটি নির্বাচন প্রদর্শন করেছিল। সমস্ত চলচ্চিত্র অ-কাল্পনিক বিষয় বৈশিষ্ট্যযুক্ত; তারা বেশিরভাগই ছবি ছিল দিনের-দিন দৃশ্য ধারনের কারা ঘটনা। মাদ্রাজে (বর্তমানে চেন্নাই), নীরব চলচ্চিত্রের প্রদর্শনের জন্য ইলেকট্রিক থিয়েটার প্রতিষ্ঠিত হয়। এটি মাদ্রাজে ব্রিটিশদের একটি প্রিয় স্থান ছিল। কয়েক বছর পরে থিয়েটার বন্ধ হয়ে যায়। এই ভবন এখন আন্না সালাই (মাউন্ট রোড)-এর পোস্ট অফিসে চত্বরের একটি অংশ। গীতধর্মী থিয়েটার (গানের থিয়েটার) মাউন্ট রোড এলাকায় নির্মিত হয়েছিল। এই মঞ্চে বিভিন্ন অনুষ্ঠান, যা ইংরেজি, ওয়েস্টার্ন ক্লাসিক্যাল মিউজিক কনসার্ট এবং বলরুমের নৃত্য সহ নাটকগুলি রয়েছে। নীরব ছায়াছবি একটি অতিরিক্ত আকর্ষণ হিসাবে স্ক্রিন করা হত। ত্রিচিতে দক্ষিন ভারতীয় রেলওয়ে একজন কর্মী সোয়মেন্নু ভিনসেন্ট, ফ্রেঞ্চ দ্য পন্ট থেকে একটি চলচ্চিত্র প্রজেক্টর এবং নীরব চলচ্চিত্র কিনেছিলেন এবং চলচ্চিত্র প্রদর্শনী ব্যবসা শুরু করেছিলেন। তিনি ছায়াছবি প্রদর্শণের জন্য তাঁবু স্থাপন করেন। তাঁর তাঁবুগুলি চলচ্চিত্রের জন্য জনপ্রিয় হয়ে ওঠে এবং তিনি তাঁর চলচ্চিত্র প্রদর্শনের জন্য সমগ্র রাজ্যে ভ্রমণ করেন। পরবর্তীকালে তিনি সবাক চলচ্চিত্র তৈরি করেন এবং কোয়েম্বাটোরের একটি সিনেমা তৈরি করেন।
বাংলাদেশের চলচ্চিত্র
১৯৫৪ সালে ইকবাল ফিল্মসের ব্যানারে এই ভূখণ্ডের প্রথম চলচ্চিত্র "মুখ ও মুখোশ"-এর কাজ শুরু করেন আবদুল জব্বার খান। কো-অপারেটিভ ফিল্ম মেকার্সের ব্যানারে স্বল্পদৈর্ঘ্য চিত্রের আপ্যায়ন-এর কাজ শুরু করেন সারোয়ার হোসেন। ১৯৫৫ সালে জুন মাসে তেজগাঁওয়ে সরকারি ফিল্ম স্টুডিও চালু হয়।
চলচ্চিত্রের ইতিহাস
দক্ষিণ কোরিয়ার চলচ্চিত্র এরও সেই সময় ছিল স্বর্ণযুগ। ১৯৫৫ সালে কোরিয়ার উপকথা চুনহ্যাংজিওন অবলম্বনে লি-কু-হান এর ছবি ভীষণ জনপ্রিয় হয়। ঐ বছরেই "ইয়াংসান প্রভিন্স" ছবির মুক্তি দিয়ে প্রখ্যাত পরিচালক কিম-কি-ইওং এর কেরিয়ার শুরু হয়। পঞ্চাশের দশকের শেষের দিকে কোরিয়ান ছবির সংখ্যা ও মান দুয়েরই ব্যাপক উন্নতি হয়। লি-বিয়ং-ইল এর ১৯৫৬ সালে বানানো কমেডি ছবি "সিজিবগানেউন নাল" (বিবাহের দিন) আন্তর্জাতিক পুরস্কারে ভূষিত হয়। ১৯৫০ এর শুরুতে যেখানে কোরিয়ায় বছরে গড়ে ৫টি করে ছবি তৈরি হত, ১৯৫৯ সালে সেটা বেড়ে হয় ১১১।
ফিলিপিন্স এর চলচ্চিত্র তেও এইসময়ে স্বর্ণযুগ আসে। চলচ্চিত্রকারদের শিল্পবোধ অনেক পরিণত হয়, প্রয়োগকৌশলেও চোখে পড়ার মত উন্নতি আসে। নির্মিত ছবির সংখ্যা বৃদ্ধির সঙ্গে সঙ্গে স্থানীয় প্রতিভারা বিদেশেও সমাদৃত হতে থাকেন। এইসময়ের প্রধান ফিলিপ পরিচালকরা হলেন জেরারদো দে লিও, গ্রেগরিও ফারনান্দেজ, এডি রোমেরো, লাম্বার্টো আভেলানা এবং সিরিও সান্তিয়াগো।